|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-01/24-01/2  URBROJ: 2170-27-02/1-24-7  Matulji, 26.9.2025. | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o izvršavanju Proračuna Općine Matulji za 2025. godinu**

Poštovani,

U privitku dostavljamo prijedlog Odluke o izmjeni Odluke o izvršavanju proračuna Općine Matulji za 2025. godinu.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Elena Grgurić.

OPĆINSKA NAČELNICA

Ingrid Debeuc, v.r.

**O B R A Z L O Ž E N J E**

**PRIJEDLOGA ODLUKE O IZMJENI ODLUKE O IZVRŠAVANJU PRORAČUNA OPĆINE MATULJI ZA 2025. GODINU**

ZAKONSKA OSNOVA

Člankom 18. Zakona o proračunu („Narodne novine“ broj 144/21) propisano je da predstavničko tijelo uz proračun jedinice lokalne samouprave donosi odluku o izvršavanju proračuna kojom se uređuju prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika u izvršavanju proračuna, kazne za neispunjavanje obveza te druga pitanja u izvršavanju proračuna.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi Odluku o izvršavanju Proračuna Općine.

ANALIZA STANJA I PITANJA KOJA SE UREĐUJU

Općinsko vijeće Općine Matulji je donijelo dana 12. prosinca 2024. godine Odluku o izvršavanju Proračuna Općine Matulji za 2025. godinu („Službene novine Općine Matulji“ broj 18/24) i 17 ožujka 2025. godine Odluku o izmjeni Odluke o izvršavanju Proračuna Općine Matulji za 2025. godinu („Službene novine Općine Matulji“ broj 5/25) , u daljnjem tekstu: Odluka.

Općina Matulji u 2025. godini planirala se zadužiti uzimanjem kredita za namjenu financiranja kapitalnog projekta K201711 Domovi u iznosu od 3.545.000,00 eura, od čega su u 2025. godini planirala povući iznos od 1.400.000,00 eura, a u 2026. godini iznos od 2.145.000,00 eura te uzimanjem kredita za namjenu financiranja kapitalnog projekta K201737 Uređenje prostora OŠ Brešca i K201733 Energetska obnova OŠ Brešca u iznosu od 900.000,00 eura, od čega su u 2025. godini planirala povući ukupan iznos kredita.

Za investiciju i rekonstrukciju Doma Lisina nisu planirana sredstva kreditnog zaduženja u iznosu od 1.400.000,00 eura obzirom da će se investicija i rekonstrukcija izvoditi u 2026. godini. Za Dom Hangar planira se utrošiti 267.100,00 eura vlastitih sredstva do kraja godine. U 2026. godini planiran je nastavka investicije i rekonstrukcije. Za Energetsku obnovu OŠ Breščca ne planiraju se sredstava iz kredita obzirom da su Općini Matulji dodijeljena sredstva za financiranje dijela projekta iz Nacionalnog programa plana oporavka i otpornosti u iznosu od 1.025.208,35 eura. Obzirom da se izvođenje energetske obnove planira i u 2026. godini.

FINANCIJSKI UČINAK

Za provedbu ove Odluke planirana su sredstva u Proračunu Općine Matulji.

Predlaže se Općinskom vijeću da usvoji predloženu Odluku o izmjeni Odluke o izvršavanju Proračuna Općine Matulji za 2025. godinu.

OPĆINSKA NAČELNICA

Ingrid Debeuc, v.r.

Na temelju stavka članka 18. stavka 1. Zakona o proračunu („Narodne novine“ broj 144/21) te članka 32. i 81. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_2025. godine donosi

**ODLUKU O IZMJENI ODLUKE**

**O IZVRŠAVANJU PRORAČUNA OPĆINE MATULJI**

**ZA 2025. GODINU**

Članak 1.

U Odluci o izmjeni Odluke o izvršavanju Proračuna Općine Matulji za 2025. godinu („Službene novine Općine Matulji“ broj 5/25) članak 40. stavak 4. mijenja se i glasi:

„(4) Općina Matulji u 2025. godini nije osigurala sredstva za financiranje kapitalnog projekta K201711 Domovi u iznosu od 2.177.500,00 eura već u iznosu od 267.100,00 eura , obzirom da se izvedba projekata za Dom Lisina planira u 2026. godini. Do kraja godine za Dom Hangar planira se utrošiti 267.100,00 eura, ostala ulaganja u Dom Hangar planirana su za 2026. godinu. Za Energetsku obnovu OŠ Breščca ne planiraju se sredstava iz kredita obzirom da su Općini Matulji dodijeljena sredstva za financiranje dijela projekta iz Nacionalnog programa plana oporavka i otpornosti u iznosu od 1.025.208,35 eura.“

Članak 2.

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 400-01/24-01/2

URBROJ: 2170-27-01/1-25-

Matulji, \_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina