**OPĆINA MATULJI**, Matulji, Trg maršala Tita 11, **OIB:23730024333**, koju zastupa Općinska načelnica Ingrid Debeuc (u daljnjem tekstu: Vlasnik)

**i**

**HEP Operator distribucijskog sustava d.o.o**., **Zagreb**, Zagreb, Ulica grada Vukovara 37, **OIB: 46830600751**,zastupan po Josipu Frišu, univ.mag.ing.el., direktoru distribucijskog područja Elektroprimorje Rijeka temeljem punomoći direktora HEP-Operatora distribucijskog sustava d.o.o. kao ovlaštenik prava služnosti (u daljnjem tekstu: Ovlaštenik prava služnosti)

zaključili su slijedeći

**U G O V O R**

**o osnivanju prava stvarne služnosti**

**Članak 1.**

(1) Ugovorne strane suglasno utvrđuju:

* da je u postupku ishođenje građevinske dozvole za izgradnju infrastrukturnih građevina KB 20kV i NN za TS 20/0,04 kV Rukavac Vrtić.
* da se temeljem čl. 4 Zakona o uređivanju imovinsko-pravnih odnosa u svrhu izgradnje infrastrukturnih građevina (,,Narodne novine” broj: 80/11, 144/21) ne plaćaju naknade za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedne od drugih, na njihovom zemljištu potrebnom za izgradnju infrastrukturnih građevina.

(2) Temeljem prethodnih utvrđenja ugovorne strane zaključuju ovaj ugovor te svoja prava i obveze reguliraju na način kako je to utvrđeno u slijedećim odredbama ovog ugovora.

**Članak 2.**

(1) Zaključenjem ovog Ugovora Vlasnik dopušta Ovlašteniku prava služnosti, osnivanje prava služnosti u svrhu izgradnje, održavanje i korištenja kabela KB 20 kV i NN za TS 20/0,4 kV Rukavac Vrtić sukladno grafičkom prikazu na kopiji katastarskog plana s ucrtanom trasom služnosti koja čini sastavni dio ovoga Ugovora, na sljedećim nekretninama:

* k.č. 1018 nerazvrstana cesta upisana u zk uložak 2696, k.o. Rukavac Donji u vlasništvu Općine Matulji, površine služnosti 148 m2 za 20 kV kabel i površine služnosti 149 m2 za NN kabel
* k.č. 1802 nerazvrstana cesta upisana u zk uložak 2145, k.o. Rukavac Gornji u vlasništvu Općine Matulji, površine služnosti 12 m2 za 20 kV kabel i površine služnosti 12 m2 za NN kabel

**Članak 3.**

(1) Služnost iz članaka 2. ovog Ugovora daje se bez naknade sukladno odredbama čl.4. Zakona o uređivanju imovinsko-pravnih odnosa u svrhu izgradnje infrastrukturnih građevina (,,Narodne novine” broj: 80/11, 14/21).

**Članak 4.**

(1) Služnost iz članaka 2. ovog Ugovora se osniva trajno, sve dok na nekretninama iz članka 2. ovog Ugovora postoji kabelska infrastruktura u korist Ovlaštenika prava služnosti.

**Članak 5.**

(1) Ovlaštenik prava služnosti je dužan prije početka radova od Općine Matulji zatražiti donošenje Rješenja o prekopavanju sukladno članku 21. i članku 42. Odluke o nerazvrstanim cestama (,,Službene novine Općine Matulji” broj: 11/24)

(2) Ovlaštenik prava služnosti je prilikom izgradnje/izmještanja kabelske infrastrukture dužan pridržavati se svih tehničkih normativa te postupati s dužnom pažnjom kako se ne bi umanjila vrijednost dijelova nekretnina koje nisu obuhvaćeni pravom služnosti.

(3) Ovlaštenik prava služnosti se obvezuje da će po okončanju naprijed navedenih radova, zemljište na kojem su izvedeni radovi dovesti u prvobitno stanje: poravnati iskopani teren, prekriti asfaltom ako je prije izvedenih radova površina bila asfaltirana, ukloniti ostatak korištenog materijala i sl. o svom trošku.

(4) Sve eventualne buduće radove koje namjerava izvršiti na poslužnim nekretninama, u svrhu zbog koje je služnost osnovana, Ovlaštenik prava služnosti je dužan Vlasniku prethodno najaviti najkasnije 30 (slovima: trideset) dana prije početka radova, osim u hitnim slučajevima, kada je, zbog sigurnosti osoba i imovine, te radove potrebno izvršiti bez odgode.

**Članak 6.**

(1) Radi osiguravanja nesmetanog korištenja kabelske infrastrukture uključujući redovito i izvanredno održavanje, kao i popravke istih, Vlasnik nekretnine se obvezuje u svako doba omogućiti nesmetan pristup Ovlašteniku prava služnosti na dijelu nekretnina na kojima je osnovana služnost.

(2) U slučaju izvanrednih kvarova i oštećenja na kabelskoj infrastrukturi Ovlaštenik prava služnosti obvezuje se u što kraćem roku otkloniti kvarove/oštećenja.

**Članak 7.**

(1) Vlasnik dopušta Ovlašteniku prava služnosti da bez naknadnih odobrenja ili suglasnosti, potpisom ovog Ugovora, ishodi u zemljišnim knjigama uknjižbu prava stvarne služnosti na poslužnim nekretninama iz članka 2. ovog Ugovora.

**Članak 8.**

(1) Ugovorne strane se obvezuju da će prava i obveze iz ovog Ugovora u slučaju otuđenja nekretnine iz ovog ugovora, prenijeti na pravne slijednike.

**Članak 9.**

(1) Sve eventualne sporove, ugovorne strane se obvezuju prvenstveno riješiti mirnim putem, a u suprotnom ugovara se nadležnost stvarno nadležnog suda na čijem području se nalaze poslužne nekretnine.

**Članak 10.**

(1) Troškove sastava, ovjere i uknjižbe ovog Ugovora u cijelosti snosi Ovlaštenik prava služnosti.

(2) U znak prihvata prava i obveza, ugovorne strane potpisuju ovaj Ugovor.

(3) Ovaj Ugovor smatar se sklopljenim potpisom ovlaštenih osoba ugovornih strana i ovjerom istinitosti potpisa ovlaštene osobe Vlasnika kod javnog bilježnika.

(4) Ovaj je Ugovor sastavljen u izvorniku i 6 (šest) ovjerenih preslika izvornika od kojih jednu ovjerenu presliku zadržava Vlasnik, a izvornik i 5 (pet) ovjerenih preslika zadržava Ovlaštenik prava služnosti.

KLASA: 940-01/25-01/2

URBROJ: 2170-27-02/1-25-

Matulji, \_\_\_\_\_\_\_\_\_\_2025.

|  |  |  |
| --- | --- | --- |
| Za OPĆINU MATULJI  Općinska načelnica: |  | Za HEP – Operatora distribucijskog sustava d.o.o., Zagreb.  Direktor: |
|  |  |  |
| Ingrid Debeuc |  | Josip Friš, univ. mag. ing.el. |