|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 601-04/25-01/13  URBROJ: 2170-27-02/1-25-3  Matulji, 26.09.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjenama i dopunama Odluke o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika**

Poštovani,

u privitku dostavljamo prijedlog Odluke o izmjenama i dopunama Odluke o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Pročelnica Jedinstvenog upravnog odjela Irena Gauš.

**OPĆINSKA NAČELNICA**

**Ingrid Debeuc, v.r.**

**OBRAZLOŽENJE**

**prijedloga Odluke o izmjenama i dopunama Odluke o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika**

Općinsko vijeće Općine Matulji na sjednici održanoj 04. studenog 2021. godine donijelo je Odluku o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika („Službene novine Primorsko-goranske županije“ broj 26/21), te njezine izmjene i dopune na sjednici održanoj 07. studenog 2023. godine („Službene novine Primorsko-goranske županije“ broj 40/23) – u daljnjem tekstu: Odluka.

Uslijed kontinuiranog rasta cijena u svim područjima života javila se potreba za povećanjem ekonomske cijene Dječjeg vrtića Matulji koja se nije mijenjala od 2021. godine. Predmetno povećanje nastupilo je zbog kontinuiranog povećanja troškova vezanih uz troškove prehrane djece, uvjeta boravka djece, tekućeg održavanje objekta i opreme, nabave namještaja, opreme i sitnog materijala te plaća i materijalnih prava radnika.

Također, predmetnom izmjenom i dopunom Odluke predlaže se da se za drugo i svako sljedeće dijete iz iste obitelji (istog domaćinstva) upisano u programe Dječjeg vrtića Matulji nominalna cijena usluge umanji za 100%. Predmetno umanjenje primijenilo bi se i za dijete koje polazi Dječji vrtić Matulji čiji se stariji brat ili sestra iz iste obitelji (istog domaćinstva) redovno školuju u osnovnoj i srednjoj školi ili na fakultetu.

Slijedom navedenog, predlaže se donošenje Odluke o izmjenama i dopunama Odluke o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika.

O Prijedlogu Odluke provedeno je savjetovanje sa zainteresiranom javnošću u trajanju

od 30 dana, te se prijedlog Odluke s obrazloženjem i izvješćem o provedenom savjetovanju sa zainteresiranom javnošću dostavlja Općinskom vijeću na razmatranje i usvajanje.

Općinska načelnica

Ingrid Debeuc v.r.

Matulji, 26. rujna 2025. godine

PRIJEDLOG

Na temelju članka 48. stavak 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 3. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i naobrazbe u Primorsko-goranskoj županiji („Službene novine Primorsko-goranske županije“ broj 10/2011) te članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana\_\_\_\_\_\_ 2025. godine donijelo je

**ODLUKU O IZMJENAMA I DOPUNAMA ODLUKE**

**O UVJETIMA I MJERILIMA ZA UTVRĐIVANJE CIJENE PROVEDBE PROGRAMA PREDŠKOLSKOG ODGOJA I OBRAZOVANJA USTANOVE DJEČJI VRTIĆ MATULJI**

**TE NAPLATU USLUGA OD KRAJNJIH KORISNIKA**

Članak 1.

U Odluci o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika („Službene novine Primorsko-goranske županije“ broj 26/21 i 40/23) članak 4. mijenja se i sada glasi:

Ekonomska cijena Dječjeg vrtića utvrđena temeljem odredbi članka 3. ove Odluke iznosi:

* za 10 satni program za djecu jasličke dobi – cjelodnevni – 649,63 eur,
* za 10 satni program za djecu vrtićke dobi – cjelodnevni – 526,62 eur,
* za 5,5 satni program za djecu vrtićke dobi – poludnevni – 357,23 eur.

Članak 2.

Članak 6. stavak 1. mijenja se i sada glasi:

Za roditelje odnosno djecu koja imaju prebivalište na području Općine Matulji iz Proračuna

Općine Matulji financira se dio ekonomske cijene dok ostatak plaćaju roditelji kao cijenu usluge, i to kako slijedi:

|  |  |  |  |  |  |
| --- | --- | --- | --- | --- | --- |
| Program | Ekonomska cijena u eurima | Udio iz proračuna  % | Udio iz Proračuna-iznos u  eurima | Udio roditelji  % | Cijena usluge koju plaćaju roditelji  (eur) |
| 10 satni programi za djecu jasličke dobi | 649,63 | 84% | 545,69 | 16% | 103,94 |
| 10 satni programi za djecu vrtićke dobi | 526,62 | 81% | 426,56 | 19% | 100,06 |
| 5,5 satni programi za djecu vrtićke dobi | 357,23 | 84% | 300,07 | 16% | 57,16 |

Članak 3.

Članak 9. stavak 1. mijenja se i sada glasi:

1) Za roditelja – korisnika usluga iz članka 6. stavka 1. cijena usluge iz članka 6. ove Odluke umanjuje se na sljedeći način:

- za drugo i svako sljedeće dijete iz iste obitelji (istog domaćinstva) upisano u programe Dječjeg vrtića umanjenje iznosi 100% nominalne cijene usluge,

- za dijete upisano u programe Dječjeg vrtića umanjuje se cijena usluge u iznosu od 100% nominalne cijene ako se stariji brat ili sestra iz iste obitelji (istog domaćinstva) istovremeno nalazi na redovitom školovanju u osnovnoj i srednjoj školi ili na fakultetu uz dostavu potvrde o redovnom školovanju.

Članak 4

Ova Odluka stupa na snagu osmog dana od objave u „Službenim novinama Općine Matulji“.

KLASA: 601-04/25-01/13

URBROJ:

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina