

**REPUBLIKA HRVATSKA**

**PRIMORSKO-GORANSKA ŽUPANIJA**



**OPĆINA MATULJI**

**Općinsko vijeće**

***Z A P I S N I K***

***sa 2. izvanredne sjednice Općinskog vijeća Općine Matulji održane***

***30.07.2025. godine u vijećnici Općine Matulji***

Sjednicu je u **16,33** sati otvorila **PREDSJEDNICA** Općinskog vijeća Općine Matulji, Iva Letina.

**PREDSJEDNICA** Općinskog vijeća proziva vijećnike te utvrđuje da su:

**Sjednici nazočni sljedeći vijećnici:** Ivana Bratović, Ivan Črnjarić, Miljenko Hegeduš, Slobodan Juračić, Vedran Kinkela, Iva Letina, Vladan Mekterović, Andrea Miculinić Đurić, Sandro Pecman i Marija Sušanj.

Doris Stanić i Rajko Stanić su najavili da će doći na sjednicu kasnije.

**Opravdano odsutni vijećnici:** Eduard Baćić,Marko Boras Mandić i Morena Sušanj.

**PREDSJEDNICA** Općinskog vijeća - konstatira da je sjednici Općinskog vijeća **prisutno 10 vijećnika (od ukupno 15 vijećnika**)te da će sve odluke donesene na sjednici biti pravovaljane.

**Sjednici Vijeća nazočni su:**

1. Općinska načelnica Općine Matulji, Ingrid Debeuc
2. Zamjenica općinske načelnice Općine Matulji, Karin Brajković
3. Pročelnica Jedinstvenog upravnog odjela Općine Matulji, Irena Gauš,
4. Voditeljica Odsjeka za samoupravu i upravu, Smiljana Veselinović
5. Ugovoreni snimatelj Obrta RIF-MARKETING, Nikola Cvjetović
6. Viša savjetnica za poslove izvršnog i predstavničkog tijela, Diana Grbac Lazar

**PREDSJEDNICA** Općinskog vijeća je objasnila da je ova sjednica sazvana kao izvanredna zbog hitnoće potpisivanja sporazuma sa Bina Istrom i Hrvatskim cestama. Rekla je da svi znaju o tim Sporazumima te da su i u prethodnom sazivu o njima raspravljali te da je krajnje vrijeme da stanu na kraj i da Sporazumi budu potpisani.

**PREDSJEDNICA** Općinskog vijeća konstatira da je stigla vijećnica Doris Stanić te je sada prisutno 11 vijećnika.

**PREDSJEDNICA** Općinskog vijeća objasnila je da su se Sporazumi u više navrata usklađivali sa Bina Istrom i Hrvatskim autocestama i da je načelnica sa svojim timom ispregovarala puno povoljnije uvjete za Općinu te je predložila dnevni red.

**SLOBODAN JURAČIĆ** – rekao je da prema članku 46. Poslovnika koji glasi: „Kada se podnosi prijedlog akta po hitnom postupku, prethodno se glasuje bez rasprave o opravdanosti razloga za hitan postupak i uvrštavanja u dnevni red sjednice, a potom se raspravlja i odlučuje o aktu.“ te da bi trebali poštivati poslovnik.

**PREDSJEDNICA** Općinskog vijeća konstatira da je stigao vijećnik Rajko Stanić te je sada prisutno 12 vijećnika.

**PREDSJEDNICA** Općinskog vijeća – dala je na glasanje prijedlog akta po hitnom postupku.

**PREDSJEDNICA** Općinskog vijeća **konstatira da je Općinsko Vijeće sa 8 glasova ZA prihvatilo prijedlog akta po hitnom postupku.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Iva Letina, Andrea Miculinić Đurić, Sandro Pecman, Rajko Stanić i Marija Sušanj.

**PREDSJEDNICA** Općinskog vijeća – daje na glasanje slijedeći dnevni red:

***Dnevni red***

1. **Prijedlog Zaključka o prihvaćanju Sporazuma o suradnji između Hrvatskih autocesta d.o.o., Općine Matulji i Bina-Istre d.d. na projektu izgradnje čvora Matulji i nerazvrstane ceste od Ulice Branka Laginje do Jankovićeve ceste u Matuljima**

Izvjestitelj: Općinska načelnica Ingrid Debeuc

1. **Prijedlog Zaključka o prihvaćanju Sporazuma o suradnji između Bina-Istre d.d. i Općine Matulji u svezi izgradnje dionice ceste Put Puhari – Put Mileve Sušanj**

Izvjestitelj: Općinska načelnica Ingrid Debeuc

1. **Prijedlog Zaključka o prihvaćanju Ugovora o uređenju međusobnih prava i obveza u vezi upravljanja viškom iskopa na lokalitetu Miklavija**

Izvjestitelj: Općinska načelnica Ingrid Debeuc

**PREDSJEDNICA** Općinskog vijeća **konstatira da je Općinsko Vijeće sa 12 glasova ZA (JEDNOGLASNO) prihvatilo Dnevni red.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Slobodan Juračić, Vedran Kinkela, Iva Letina, Vladan Mekterović, Andrea Miculinić Đurić, Sandro Pecman, Doris Stanić, Rajko Stanić i Marija Sušanj.

**AD-1. Prijedlog Zaključka o prihvaćanju Sporazuma o suradnji između Hrvatskih autocesta d.o.o., Općine Matulji i Bina-Istre d.d. na projektu izgradnje čvora Matulji i nerazvrstane ceste od Ulice Branka Laginje do Jankovićeve ceste u Matuljima**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima te da ukoliko ne treba dodatno pojašnjenje otvara raspravu.

**SLOBODAN JURAČIĆ** - pitao je da li su u obrazloženju cijene sa ili bez PDV-a.

**OPĆINSKA NAČELNICA** – rekla je da su izražene cijene sa PDV-om.

**PREDSJEDNICA** Općinskog vijeća – naglasila je da su ovim Sporazumom ispregovarani puno bolji uvjeti nego što su bili, tj. ispregovarano je da se Jankovićeva cesta i Branka Laginje u potpunosti financira od strane Hrvatskih autocesta i Bina Istre.

U raspravi su sudjelovali vijećnici Vladan Mekterović, Slobodan Juračić i Vedran Kinkela.

**PREDSJEDNICA** Općinskog vijeća konstatira da se nitko više nije javio za raspravu.

**VLADAN MEKTEROVIĆ** – tražio je stanku od 5 minuta u ime Kluba vijećnika SDP-a.

**PREDSJEDNICA** Općinskog vijeća je napravila pauzu.

Sjednica općinskog vijeća je pauzirana u 16,52.

Sjednica općinskog vijeća se nastavlja u 16,59.

**PREDSJEDNICA** Općinskog vijeća – daje prijedlog Zaključka o prihvaćanju Sporazuma o suradnji između Hrvatskih autocesta d.o.o., Općine Matulji i Bina-Istre d.d. na projektu izgradnje čvora Matulji i nerazvrstane ceste od Ulice Branka Laginje do Jankovićeve ceste u Matuljima na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Zaključak o prihvaćanju Sporazuma o suradnji između Hrvatskih autocesta d.o.o., Općine Matulji i Bina-Istre d.d. na projektu izgradnje čvora Matulji i nerazvrstane ceste od Ulice Branka Laginje do Jankovićeve ceste u Matuljima.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Slobodan Juračić, Vedran Kinkela, Iva Letina, Vladan Mekterović, Andrea Miculinić Đurić, Sandro Pecman, Doris Stanić, Rajko Stanić i Marija Sušanj.

**AD-2. Prijedlog Zaključka o prihvaćanju Sporazuma o suradnji između Bina-Istre d.d. i Općine Matulji u svezi izgradnje dionice ceste Put Puhari – Put Mileve Sušanj**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima te otvara raspravu.

U raspravi su sudjelovali vijećnici Vladan Mekterović, Slobodan Juračić i Vedran Kinkela.

**PREDSJEDNICA** Općinskog vijeća konstatira da se nitko više nije javio za raspravu.

**VLADAN MEKTEROVIĆ** – tražio je stanku od 10 minuta u ime Kluba vijećnika SDP-a.

**PREDSJEDNICA** Općinskog vijeća je napravila pauzu.

Sjednica općinskog vijeća je pauzirana u 17,22.

Sjednica općinskog vijeća se nastavlja u 17,27.

SLOBODAN JURAČIĆ, u ime Kluba vijećnika SDP-a – rekao je da su zaključili slijedeće, da je ovaj Sporazum OK, da ga treba riješiti i da ga treba napraviti, ali obzirom da se ne barata niti jednom činjenicom koliko će koštati projekt ukupno, koliko će iz Proračuna za to trebati, oni će ostati suzdržani.

**PREDSJEDNICA** Općinskog vijeća - daje Prijedlog Zaključka o prihvaćanju Sporazuma o suradnji između Bina-Istre d.d. i Općine Matulji u svezi izgradnje dionice ceste Put Puhari – Put Mileve Sušanj na glasanje.

**OPĆINSKO VIJEĆE je sa 10 glasova ZA i 2 glasa SUZDRŽAN donijelo Zaključak o prihvaćanju Sporazuma o suradnji između Bina-Istre d.d. i Općine Matulji u svezi izgradnje dionice ceste Put Puhari – Put Mileve Sušanj.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Iva Letina, Vladan Mekterović, Andrea Miculinić Đurić, Sandro Pecman, Doris Stanić, Rajko Stanić i Marija Sušanj.

Vijećnici koji su glasali SUZDRŽAN: Slobodan Juračić i Vedran Kinkela.

**AD-3. Prijedlog Zaključka o prihvaćanju Ugovora o uređenju međusobnih prava i obveza u vezi upravljanja viškom iskopa na lokalitetu Miklavija**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima danas jer se čekalo da Bina Istra dostavi materijal te otvara raspravu.

U raspravi su sudjelovali vijećnici Vedran Kinkela i Slobodan Juračić.

**PREDSJEDNICA** Općinskog vijeća konstatira da se nitko više nije javio za raspravu.

**PREDSJEDNICA** Općinskog vijeća - daje Prijedlog Zaključka o prihvaćanju Ugovora o uređenju međusobnih prava i obveza u vezi upravljanja viškom iskopa na lokalitetu Miklavija na glasanje.

**OPĆINSKO VIJEĆE je sa 11 glasova ZA i 1 glasom SUZDRŽAN donijelo Zaključak o prihvaćanju Ugovora o uređenju međusobnih prava i obveza u vezi upravljanja viškom iskopa na lokalitetu Miklavija na glasanje.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Vedran Kinkela, Iva Letina, Vladan Mekterović, Andrea Miculinić Đurić, Sandro Pecman, Doris Stanić, Rajko Stanić i Marija Sušanj.

Vijećnik koji je glasao SUZDRŽAN: Slobodan Juračić.

Za ovjerovitelje zapisnika **JEDNOGLASNO** su izabrani: **Ivan Črnjarić i Miljenko Hegeduš.**

Sjednica Općinskog vijeća Općine Matulji završila je u 17,35 sati.

Ovjerovitelji: Ivan Črnjarić

Miljenko Hegeduš

Predsjednica

Općinskog vijeća Općine Matulji

Iva Letina