|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | |
| KLASA: 940-04/23-01/0014  URBROJ: 2170-27-02/01-25-4    Matulji, 26.9.2025. | |  |

**OPĆINSKO VIJEĆE**

**- ovdje-**

**PREDMET: Prijedlog Odluke o osnivanju prava služnosti na nekretnini u k.o. Matulji u korist društva KD VODOVOD I KANALIZACIJA d.o.o.**

Poštovani,

U prilogu se dostavlja Prijedlog Odluke radi osnivanja prava služnosti u svrhu izgradnje/izmještanja vodovodne i kanalizacijske infrastrukture u sklopu izgradnje Istarskog ipsilona – A8, dionice: Anđeli-Matulji, Faza 2b-dopuna na puni profil autoceste- ETAPA IV- prelaganje postojećih instalacija vodovoda i kanalizacije, Faza 2 poddionica 2B2-6 Frančići- Matulji od km 45+000,00 do km 46+150,00 Vodovodna i kanalizacijska infrastruktura, na k.č. 2128/7 Branka Laginje, ulica, površine 155 m2 upisane u zk.ul. 3030 u k.o. Matulji, upisane kao Javno dobro u općoj uporabi u vlasništvu Općine Matulji, u površini služnosti 39 m2, u korist ovlaštenika prava služnosti KD VODOVOD I KANALIZACIJA d.o.o. Rijeka, Dolac 14, prema kopiji katastarskog plana s ucrtanom trasom služnosti koja čini sastavni dio iste Odluke.

Izvjestitelj na sjednici Općinskog vijeća biti će Vedran Kinkela, predsjednik Odbora za poslovni prostor, stambene poslove i imovinsko-pravna pitanja.

S poštovanjem,

OPĆINSKA NAČELNICA

Ingrid Debeuc, v.r.

OBRAZLOŽENJE UZ PRIJEDLOG ODLUKE O OSNIVANJU PRAVA SLUŽNOSTI

Općini Matulji se obratilo društvo Hrvatske autoceste d.o.o. sa zahtjevom za rješavanjem imovinskopravnih odnosa- osnivanja prava stvarne služnosti u korist ovlaštenika prava služnosti KD VODOVOD I KANALIZACIJA d.o.o, Rijeka, Dolac , bez naknade, u svrhu izgradnje/izmještanja vodovodne i kanalizacijske infrastrukture u sklopu izgradnje Istarskog ipsilona- A8, dionica: Anđeli-Matulji, faza 2B- dopuna na puni profil autoceste- ETAPA IV-prelaganje postojećih instalacija vodovoda i kanalizacije, Faza 2 poddionica 2B2-6 Frančići- Matulji od km 45+000,00 do km 46+150,00, Vodovodna i kanalizacijska infrastruktura, na k.č. 2128/7 Branka Laginje, ulica, površine 155 m2, upisano u zk.ul. 3030 k.o. Matulji.

Temeljem Ugovora o koncesiji za financiranje, građenje, upravljanje i održavanje „Jadranske autoceste“ dionica Dragonja – Pula i Kanfanar- Pazin – Matulji („Istarski ipsilon“) koji su sklopili Republika Hrvatska kao koncedent i Bina Istra d.d. kao koncesionar dana 25. rujna 1995. godine i pripadajućim izmjenama i dopunama Ugovora, utvrđena je obveza koncendenta (Hrvatskih autocesta d.o.o. sukladno članku 3. stavak 6. Zakona o cestama) da osigura zemljište za izgradnju autoceste Istarski Ipsilon (A8 i A9).

Hrvatske autoceste d.o.o. sukladno lokacijskoj dozvoli KLASA:UP/I-350-05/21-01/000176, UR.BROJ:531-06-02-01-01/04-22-0033 od 10.03.2022, pravomoćnoj dana 6.5.2022. i Izmjeni i dopuni lokacijske dozvole KLASA:UP/I-350-05/22-01/000108, UR.BROJ:531-06-02-02/03-22-0006 od 11.8.2022, pravomoćnoj dana 20. 09. 2022., izdane od Republike Hrvatske, Ministarstva prostornog uređenja, graditeljstva i državne imovine, trebaju pristupiti rješavanju imovinskopravnih odnosa radi izgradnje Istarskog ipsilona - A8, dionica: Anđeli-Matulji, faza 2B- dopuna na puni profil autoceste- ETAPA IV-prelaganje postojećih instalacija vodovoda i kanalizacije, Faza 2 poddionica 2B2-6 Frančići Matulji od km 45\*000,00 do km 46\*150,00, Vodovodna i kanalizacijska infrastruktura, , za uspostavu prava služnosti na nekretninama u vlasništvu i posjedu Općine Matulji u k.o. Matulji koje su u tu svrhu obuhvaćene planom nepotpunog izvlaštenja, a u korist društva KD VODOVOD I KANALIZACIJA d.o.o. Rijeka, Dolac 14, kao pravne osobe koja je ovlaštena upravljati predmetnim građevinama temeljem odredbi Zakona o vodama (NN 66/19, 84/21, 47/23).

Sukladno članku 37. stavak 2. i članku 40. stavak 2. Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23) poslovi izmještanja i izgradnje infrastrukture izvan cestovnog zemljišta radi građenja, rekonstrukcije i održavanja javne ceste smatraju se poslovima građenja, rekonstrukcije i održavanja javne ceste i u interesu su Republike Hrvatske te se na iste primjenjuju odredbe članka 36 do 42. Zakona o cestama. Sukladno članku 40. stavku 7. istoga Zakona kada se radi izgradnje infrastrukture ili građevina provodi nepotpuno izvlaštenje, korisnik izvlaštenja je osoba koja je na temelju posebnog zakona ili odluke nadležnog tijela donesene na temelju posebnog zakona zadužena za njihovo upravljanje i održavanje.

Sukladno članku 4. Zakona o uređivanju imovinsko-pravnih odnosa u svrhu izgradnje infrastrukturnih građevina (NN br. 80/11, 144/2021) ne plaćaju se naknade za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedne od drugih, na njihovom zemljištu potrebnom za izgradnju infrastrukturnih građevina. Sukladno članku 5. istog zakona imovinskopravni odnosi između vlasnika zemljišta i vlasnika infrastrukturne građevine uređuju se ugovorom koji je osnova za provedbu prava stečenih prema istom Zakonu u zemljišnoj knjizi i drugim javnim registrima.

Za potrebe rješavanja imovinsko pravnih odnosa na nekretninama obuhvaćenim planom nepotpunog izvlaštenja u svrhu izgradnje vodovodne i kanalizacijske infrastrukture u k.o. Matulji koncesionar Bina Istra d.d. pribavio je elaborat nepotpunog izvlaštenja broj 174-2/2023 izrađen od strane Razmjer d.o.o. Zagreb iz kolovoza 2023, na temelju i u skladu sa naprijed navedenim lokacijskim dozvolama.

Na temelju navedenog elaborata za uspostavu prava služnosti utvrđeno je da izgradnju/izmještanje predmetnog objekta treba izvršiti na slijedećoj katastarskoj čestici u k.o. Matulji koja je u zemljišnim knjigama upisana kao Javno dobro u općoj uporabi i vlasništvo Općine Matulji:

-k.č. br. 2128/7 Branka Laginje, ulica, površine 155 m2 upisano u zk.ul. 3030 u k.o. Matulji (nastala cijepanjem k.č. br. 2128/1 ulica, pašnjak, ukupne površine 4297 m2, upisana u zk.ul. 3030 u k.o. Matulji), u površini služnosti 39 m2.

Na navedenoj nekretnini osnivanje prava služnosti se traži temeljem članka 101. Zakona o cestama te članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina.

Predmetna nekretnina u cijelosti predstavlja komunalnu infrastrukturu- nerazvrstanu cestu.

Zakon o komunalnom gospodarstvu (NN 68/18, 110/18, 32/20) propisuje u članku 61. da komunalna infrastruktura može biti u pravnom prometu isključivo između jedinica lokalne samouprave i pravnih osoba koje obavljaju komunalnu djelatnost te druge osobe na toj infrastrukturi ne mogu stjecati stvarna prava, osim prava služnosti i prava građenja sukladno odluci predstavničkog tijela jedinice lokalne samouprave.

Prema članku 3. Odluke o raspolaganju nekretninama (,,Službene novine Općine Matulji“ broj: 5/25) nekretninama u vlasništvu Općine upravlja Općinski načelnik pažnjom dobrog gospodara, na načelima zakonitosti, svrsishodnosti i ekonomičnosti u interesu stvaranja uvjeta za gospodarski razvoj Općine, za osiguranje društvenih i drugih interesa, te za probitak i socijalnu sigurnost mještana Općine, te donosi odluke o stjecanju i otuđenju nekretnina čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju nekretnina.

Na nekretninama koje su upisane kao javno dobro u općoj uporabi u vlasništvu Općine Matulji i u naravi čine nerazvrstane ceste može se zaključiti ugovor o stjecanju prava služnosti na temelju odluke predstavničkog tijela.

Za predmetnu nekretninu predlažemo Općinskom vijeću da donese odluku na temelju koje će se zaključiti ugovor o stjecanju prava služnosti, bez naknade, radi izgradnje/izmještanja vodovodne i kanalizacijske infrastrukture u sklopu izgradnje Istarskog ipsilona – A8, dionice: Anđeli-Matulji, Faza 2b-dopuna na puni profil autoceste- ETAPA IV- prelaganje postojećih instalacija vodovoda i kanalizacije, Faza 2 poddionica 2B2-6 Frančići- Matuljiu od km 45+000,00 do km 46+150,00 Vodovodna i kanalizacijska infrastruktura, na k.č. 2128/7 Branka Laginje, ulica, površine 155 m2 upisane u zk.ul. 3030 u k.o. Matulji, upisane kao Javno dobro u općoj uporabi u vlasništvu Općine Matulji, u površini služnosti 39 m2, prema kopiji katastarskog plana s ucrtanom trasom služnosti koja čini sastavni dio iste Odluke, u korist ovlaštenika prava služnosti KD VODOVOD I KANALIZACIJA d.o.o., Rijeka, Dolac 14.

OPĆINSKA NAČELNICA

Ingrid Debeuc v.r.

Na temelju članka 3. i 4. Zakona o uređivanju imovinskopravnih odnosa u svrhu izgradnje infrastrukturnih građevina (,,Narodne novine“ broj 80/2011, 144/2021), članka 61. Zakona o komunalnom gospodarstvu (,,Narodne novine“ broj: 68/18, 110/18 i 32/20), te članka 32. Statuta Općine Matulji (,, Službene novine Primorsko – goranske županije“ broj 26/09, 38/09, 8/13, 17/14, 29/14, 4/15 pročišćeni tekst, 39/15, 7/18, 23/21 i 36/23) Općinsko vijeće Općine Matulji na sjednici održanoj dana \_\_\_\_\_2025. godine donosi sljedeću

**ODLUKU**

1. Prihvaća se zahtjev društva Hrvatske autoceste d.o.o. za uspostavu prava služnosti u korist ovlaštenika prava služnosti KD VODOVOD I KANALIZACIJA d.o.o., Rijeka, Dolac 14, radi izgradnje / izmještanja vodovodne i kanalizacijske infrastrukture u sklopu izgradnje Istarskog ipsilona – A8, dionice: Anđeli- Matulji, Faza 2b- dopuna na puni profil autoceste – ETAPA IV- prelaganje postojećih instalacija vodovoda i kanalizacije , Faza 2 podionica 2B2-6 Frančići- Matulji od km 45+000,00 do km 46+150,00, Vodovodna i kanalizacijska infrastruktura, na k.č. 2128/7 Branka Laginje, ulica, površine 155 m2 upisane u zk.ul. 3030 u k.o. Matulji, upisane kao Javno dobro u općoj uporabi u vlasništvu Općine Matulji, u površini služnosti 39 m2, prema kopiji katastarskog plana s ucrtanom trasom služnosti koja čini sastavni dio ove Odluke.
2. Na osnovu točke 1. ove Odluke Općina Matulji će sa društvom KD VODOVOD I KANALIZACIJA d.o.o., Rijeka, Dolac 14, kao ovlaštenikom prava služnosti, zaključiti Ugovor o osnivanju prava služnosti kojim će se utvrditi da se ne plaća naknada za osnivanje prava služnosti radi izgradnje infrastrukturne građevine.
3. Ovlašćuje se Općinska načelnica da zaključi Ugovor o osnivanju prava služnosti.

KLASA: 940-01/23-01/0014

URBROJ: 2170-27-01/01-25-5

Matulji, \_\_\_\_\_\_\_\_

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina