******

**REPUBLIKA HRVATSKA**

**PRIMORSKO-GORANSKA ŽUPANIJA**

|  |  |
| --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** |

***IZVJEŠĆE O RADU OPĆINSKOG NAČELNIKA/CE OPĆINE MATULJI***

***ZA RAZDOBLJE OD 1.SIJEČNJA DO 30.LIPNJA 2025. GODINE***

**Općinski načelnik:**

**Vedran Kinkela v.r.**

**/za period 01.01.-05.06.2025./**

**Općinska načelnica:**

**Ingrid Debeuc v.r.**

**/za period 06.06.-30.06.2025./**

KLASA:024-03/25-04/1

URBROJ:2170-27-02/1-25-1

Matulji, 12. rujan 2025.g.

**1. UVOD**

Na temelju članka 35. b. Zakona o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19.i 144/20.) i članka 45. stavka 1. Statuta Općine Matulji („Službene novine Primorsko-goranske županije“ broj: 26/09, 38/09, 8/13, 17/14, 29/14, 4/15, 39/15 – pročišćeni tekst,7/18, 6/21, 23/21 i 36/23.), Općinski načelnik/ca Općine Matulji u obvezi je Općinskom vijeću podnositi polugodišnja izvješća o svom radu. Ovo se izvješće odnosi na razdoblje od 1. siječnja 2025. do 30. lipnja 2025. godine.

U ovom izvještajnom razdoblju provedeni su izbori za članove predstavničkih tijela JLS I izbori za općinske načelnike, gradonačelnike, župane i njihove zamjenike (lokalni izbori) te je mandat Općinskog načelnika trajao do 05. lipnja 2025. godine, da bi 06. lipnja 2025. na dužnost stupila Općinska načelnica. U navedenom razdoblju Općinski načelnik je sukladno odredbama Zakona o lokalnoj i područnoj (regionalnoj) samoupravi i Statuta Općine Matulji obavljao poslove u okviru svojih nadležnosti, od donošenja odluka, utvrđivanja prijedloga odluka o kojima je raspravljalo i odlučivalo Općinsko vijeće, do izvršavanja donesenih odluka i zaključaka. Aktivnosti su bile usmjerene na realizaciju započetih projekata kao i pripreme projekata od značaja za Općinu Matulji. Općinski načelnik je donio niz odluka iz različitih područja djelokruga, a koje se odnose na obavljanje njegove izvršne funkcije, kao što su usmjeravanje djelovanja upravnog tijela u obavljanju poslova iz njihovog samoupravnog djelokruga, nadzor rada upravnog tijela, upravljanje nekretninama i pokretninama u vlasništvu Općine, kao i njezinim prihodima i rashodima u skladu sa zakonima i Statutom.

Stručnu pripremu materijala za potrebe donošenja odluka od strane Općinskog načelnika, vršilo je upravno tijelo Općine Matulji.

**2. AKTIVNOSTI OPĆINSKOG NAČELNIKA/CE KAO NOSITELJA IZVRŠNE VLASTI**

Tijekom izvještajnog razdoblja održane su 2 sjednice Kolegija Općinskog načelnika na kojima je razmatrano ukupno 18 točaka dnevnog reda. Također, tijekom izvještajnog razdoblja Općinski načelnik sa zamjenikom bio je prisutan na 5 sjednica dotadašnjeg saziva Općinskog vijeća na kojima je razmatrano 30 točaka dnevnog reda. Od navedenog broja sjednica dvije su bile tematske, vezanu uz problematiku izgradnje punog profila Autoceste A8 (tunelska cesta). Općinska načelnica sa zamjenicom prisustvovala je konstituirajućoj sjednici Općinskog vijeća koja je održana u izvještajnom razdoblju.

U razdoblju od 01. siječnja do 30. lipnja 2025. godine Općinski načelnik /Općinska načelnica su uz redovne sastanke koji se održavaju u Općini prisustvovali skupštinama komunalnih društva, svečanim sjednicama susjednih i drugih gradova i općina, sastancima i dr.

U izvještajnom razdoblju održane su sjednice Skupština trgovačkih društava u suvlasništvu Općine Matulji kako slijedi:

14.03.2025. Održana sjednica Skupštine Nova Liburnija d.o.o. Opatija

17.04.2025. Održana Godišnja Skupština društva Nova Liburnija

16.05.2025. Održana sjednica Skupštine KD Autotrolej d.o.o.

16.05.2025. Održana sjednica Skupštine KD Vodovod i kanalizacija d.o.o.

26.05.2025. Održana sjednica skupština Nove Liburnije d.o.o.

18.06.2025.Održana Skupština Regionalne veletržnice Rijeka-Matulji

18.06.2025.Održana Skupština „Komunalac“ d.o.o. Opatija

23.06.2025.Održana sjednica Skupštine KD „Autotrolej“

Tijekom izvještajnog razdoblja Općinski načelnik, odnosno zamjenik Općinskog načelnika, prisustvovali su značajnim događanjima za život zajednice i to:

06.01.2025. podizanje Pusta u Žejanama

06./07.01.2025. podizanje Pusta u Munama

07.01.2025. sastanak u MUP-u Opatija vezano na okolnosti tragičnog događaja u Osnovnoj

školi Prečko u Zagrebu

09.01.2025. Komemoracija žrtvama rata povodom obilježavanja 81. Obljetnice

tragedije u Općini Svetvinčenat- selo Bokordići i Općini Barban – selo Šajini

17.01.2025. podizanje Pusta - „Antonja“ Zvoneća

21.01.2025. konferencija za medije Hrvatske gospodarske komore povodom službenog

predstavljanja projekta obnove motela „Panorama“ na Preluku

31.01.2025. premijera dokumentarnog filma „Grobnički dondolaši 25 let obahajanja“

18.02.2025. OŠ „Drago Gervais“ je u sklopu projekta „Zvono do zvona“ održala predstavljanje

zvončarskih skupina našeg kraja

22. i 23. 02. 2025. pokladna manifestacija 31. Đakovački bušari

23. 02. 2025. sudjelovanje na 42. Balinjerada u Opatiji

27. 02. 2025. obilježavanje Međunarodnog dana civilne zaštite i Dana civilne zaštite Republike

Hrvatske

28.02.2025. - Svečana sjednica Općinskog vijeća Općine Matulji

17.03.2025. susret Župana s Općinskim načelnicima i Gradonačelnicima s područja PGŽ

na Lošinju

20.03.2025. Skupština UAB-a Liburnije

20.03.2025. Promocija prve monografije Grada Kastva

24.03.2025. Sjednica Koordinacijskog vijeća Urbane aglomeracije – Grad Rijeka

31.03.2025. Otvorenje Reciklažnog dvorišta Grada Kastva

11.04.2025. Svečanost povodom Dana Općine Viškovo

14.04.2025. Svečanost povodom Dana Primorsko-goranske županije – Hrvatski kulturni dom

na Sušaku

24.04.2025. održana vježba evakuacije, spašavanja i gašenja u prostoru OŠ „Dr.Andrija

Mohorovičić“ Matulji, Područna škola Rukavac

24.04.2025. Svečana sjednica Općine Lovran

25.04.2025. održana vježba evakuacije, spašavanja i gašenja u prostoru OŠ „Dr.Andrija

Mohorovičić“ Matulji

25.04.2025. obilježavanje 80.obljetnice iskrcavanja 9. Dalmatinske divizije i Kvarnerske

mornaričke pješadije na području Brseča i Mošćeničke Drage

28.04.2025. dodjela ugovora za projekte i programe u turizmu sufinancirani temeljem javnih

Poziva Primorsko-goranske županije

29.04.2025. uvođenje u posao na projektu dogradnje čvora Matulji- dionica A8, čvor Učka

-BINA Istra

29.04.2025. sjednica Skupštine LAG-a

09.05.2025. obilježavanje 80. obljetnice osnivanja i rada Javne vatrogasne postrojbe Opatija

10.05.2025. osposobljavanje i uvježbavanje pripadnika postrojbi i povjerenika Civilne zaštite

u Šapjanama

15.05.2025. manifestacija „Primorski šušur“ u Osnovnoj školi „Dr.Andrija Mohorovičić

Matulji“

15.05.2025. obilježavanje Jelenine i Dana Grada Kastva uz poziv na početak izložbene sezone

-Kastav 2025. (otvorenje likovne izložbe Nevena Živić)

26.05.2025. održana završna priredba Osnovne škole „Drago Gervais „ Brešca

30.05.2025. povodom Dana državnosti delegacije UDVDRa i Općine Matulji položile su vjence

Na spomeniku poginulih branitelja domovinskog rata

06.06.2025. povodom obilježavanja Dana Grada Kastva održana svečana sjednica Gradskog vijeća Grada Kastva

11.06.2025. svečana priredba OŠ „Andrija Mohorovičić“ Matulji

13.06.2025. proslava povodom Dana Općine Fužine

20.06.2025. svečana sjednica Općinskog vijeća Općine Svetvinčenat

20.06.2025. obilježavanje Dana antifašističke borbe polaganjem vijenaca i paljenjem svijeća na spomenike poginulih boraca i žrtvama antifašističkog terora na našem području- UABa

Liburnije

**3. KAPITALNA ULAGANJA U INFRASTRUKTURU**

**Društvena infrastruktura**

* **CPZZ** - izvedeni obrtnički radovi na uređenju prostora u sklopu ginekološke ordinacije za postavu uređaja – magnetne stolice ( nova pregradna stijena sa vratima, elektroradovi na dodatnoj instalaciji , uređenje fasadne stijene).
* **CPZZ** - Izvedeni radovi na dobavi i ugradnji IP komunikatora na postojeći sustav vatrodojave za dojavu sa vatrodojavne centrale na Javnu vatrogasnu postaju Opatija
* **Školsko-sportska dvorana** – Izvedeni radovi na dobavi i ugradnji IP komunikatora na postojeći sustav vatrodojave za dojavu sa vatrodojavne centrale na Javnu vatrogasnu postaju Opatija
* **Školsko-sportska dvorana** – Izvedeni elektro radovi na dobavi i zamjeni dijela postojeće rasvjete u led rasvjetna tijela
* **Dom Rukavac** – Izvedeni radovi na dobavi i montaži nadstrešnica za potrebe vrtića i Doma, kao i soboslikarski radovi na uređenju unutarnjih prostorija Doma
* **Jurdani 64 -** Izvedeni radovi na sanaciji nadstrešnice iznad ulaza u poštu
* **DV PŠ RUPA** – sanacija oborinske odvodnje
* **DV PŠ JUŠIĆI –** izvedeni radovi na montaži nadstrešnice
* **Dom Bregi –** dobava i ugradnja klima uređaja

**Komunalna infrastruktura**

Rad stručnih službi bio je usmjeren na obavljanje poslova i aktivnosti vezanih uz **izgradnju komunalne infrastrukture**. Tijekom prvog polugodišta 2025. godine aktivnosti su bile primarno usmjerene na realizaciju projekata, ishođenje potrebnih akata za građenje prometnica u naseljima.

U odnosu na planirane radove po pojedinim prometnicama u izvještajnom razdoblju realizirano je kako slijedi:

* **Cesta unutar poslovne zone Miklavija –** U tijeku je izrada glavnog projekta.
* **Cesta Frančići –**  Izrađen je idejni projekt za potrebe ishođenja lokacijske dozvole.
* **Cesta oznake GM-5 (Odvojak 1 – dio A) prema UPU Matulji –**  Po dovršetku građevinskih i elektroinstalaterskih radova, u tijeku je priprema dokumentacije za sazivanje tehničkog pregleda građevine.
* **Cesta oznake GM-5 (Odvojak 1 - dio B) prema UPU Matulji –** Po dovršetkugrađevinskih i elektroinstalaterskih radova, u tijeku je priprema dokumentacije za sazivanje tehničkog pregleda građevine.
* **Stambena ulica u zoni K4 unutar UPU Matulji –** U tijeku je ishođenje lokacijske dozvole (lokacijska dozvola je dobivena no zaprimljana je žalba), rješavanje imovinsko-pravnih odnosa, te izrada parcelacijskog elaborata.
* **Cesta GM-4 unutar UPU Matulji –** Po ishođenoj lokacijskoj dozvoli, u tijeku je dokazivanje pravnog interesa za potrebe provodbe parcelacijskog elaborata (zaprimljene žalbe na parcelacijski elaborat), te rješavanja imovinsko-pravnih odnosa.
* **Spojna cesta Branka Laginje – Jankovićeva cesta –** Ishođena je građevinska dozvola**,** izrađena projektna dokumentacija za izgradnju ceste, a u tijeku je rješavanje imovinsko-pravnih odnosa i provedba parcelacijskog elaborata.
* **Cesta Biškupi unutar UPU-8 –** Izrađen je idejni projekt za potrebe ishođenja lokacijske dozvole.
* **Cesta GM-1 unutar UPU Matulji –** u tijeku je priprema dokumentacije za sazivanje tehničkog pregleda građevine
* **Cesta oznake B-C-C1 unutar radne zone RZ-2 u Matuljima –** Utijeku je provedba elaborata spajanja čestica, po Ishođenoj građevinskoj dozvoli.
* **Spojna cesta 43. Istarske divizije - Milana Frlana (Projektna dokumentacija) –** Ugovoreno je izvođenje pripremnih zemljanih radova te usluga stručnog i obračunskog nadzora, kao i izrada prometnog elaborata za potrebe budućeg gradilišta. U tijeku je ishođenje lokacijske dozvole.
* **Cesta "C-O, D-O i dionice ceste F-E-D-F" u radnoj zoni RZ-2** – U tijeku je priprema dokumentacije za pokretanje postupka javnog nadmetanja za odabir izvođača radova.
* **Dionica ceste Put Puhari – Put Mileve Sušanj –** Po ishođenoj lokacijskoj dozvoli, u tijeku je dokazivanje pravnog interesa za potrebe provodbe parcelacijskog elaborata, te rješavanja imovinsko-pravnih odnosa.
* **Cesta „Gornje igralište“ –** Ishođena je lokacijska dozvola, provedena parcelacija dok je u tijeku izrada glavnog projekta i rješavanje imovinsko-pravnih odnsoa.
* **Sabirna ulica unutar poslovne zone Mučići II (I. etapa izgradnje) –** Ishođena je građevinska dozvola, te proveden postupak parcelacije. U tijeku je rješavanje imovinsko-pravnih odnosa.
* **Dionica ceste 43. istarske divizije -** Ishođena je građevinska dozvola, te ugovoreno izvođenje radova kao i stručni i obračunski nadzor nad istim. U tijeku je izvođenje radova.
* **Rekonstrukcija dijela Jankovićeve ceste –** U tijeku jeizrada idejnog projekta za potrebe ishođenja lokacijske dozvole.

Osim navedenih prometnica, aktivnosti i priprema projekta u izvještajnom razdoblju obuhvatile su se i javne površine na kojima nije dopušten promet motornih vozila, pa je tako

izmijenjen obuhvat izgradnje nogostupa u ulici Dalmatinskih brigada (dio je obuhvaćen cestom „Gornje igralište“) za što je u tijeku postupak ishođenja lokacijske dozvole.

U provođenju aktivnosti na izgradnji parkirališta u tijeku je izrada idejnog projekta i ishođenje posebnih uvjeta za izgradnju parkirališta „Stari grad“.

U provođenju aktivnosti na uređenju javnih zelenih površina, izvedeni su radovi na uređenju igrališta Principi, te ugovorene izrade glavnih projekata za potrebe uređenja igrališta u Rukavcu i obnove velikog dječjeg igrališta u Jankovićevom dolcu.

Što se tiče građevina i uređaja javne namjene, u tijeku je ishođenje potrebnih suglasnosti na prometne elaborate sukladno kojima će se postavljati prometna signalizacija na dijelu javnih cesta unutar šireg obuhvata centra Matulja. Ugovorena je i dobava i montaža tri autobusne čekaonice uz državnu cestu D8, i to dvije u Permanima i jedne u centru Matulja, te jedne autobusne čekaonice u Lipi. Sve osim u centru Matulja su i postavljene.

Za potrebe proširenja groblja Brgud II. faza u tijeku je reguliranje odnosa s Republikom Hrvatskom, dok je za potrebe groblja Zvoneća u tijeku analiza potrebnih grobnih mjesta za potrebe izrade projektne dokumentacije. Za potrebe groblja Rupa su izvedeni istražni radovi i geotehnički elaborat.

Što se tiče obavljanje poslova i aktivnosti vezanih uz **održavanje komunalne infrastrukture**, tijekom prvog polugodišta 2025. godine fokus je bio na pravovremenom izvođenju radova na redovnom održavanju, uz povremenu implementaciju radova na pojačanom održavanju.

Na nerazvrstanim cestama i nogostupima uz autobusna stajališta na javnim cestama u zimskom razdoblju izvodlili su se radovi redovnog zimskog održavanja – preventivnog posipavanja prethodno nabavljenih posipala (rizle i soli) i u manjoj mjeri čišćenja snijega, te svih aktivnosti vezanih uz pripreme i dežurstva vozila i radne snage.

Za vrijeme trajanja zimskih uvjeta također se pristupilo krčenju vegetacije u mirovanju ponajviše na dijelovima Lisinske ceste, i nekoliko drugih lokacija u manjoj mjeri.

Po završetku zimskih uvjeta pristupilo se strojnom pometanju zaostale rizle, čišćenju slivnika, rešetki i rigola oborinske odvodnje i krpanju pukotina na kolniku hladnom asfaltnom masom, koji radovi su u većoj mjeri i okončani do kraja lipnja.

Sanirane su makadamske dionice nerazvrstanih cesta u Mučićima, Rupi, Šapjanama, Škalniškom, Kućelima i Principima, parkirališta HŽ-a u Matuljima, te je tamponirana površina predviđena za privremeno parkiranje ispred zdravstvenog centra u Matuljima.

Od kraja travnja do kraja lipnja pokošeni su pojasi većine nerazvrstanih cesta i javnih cesta kroz naselje.

Oštećena ili otuđena vertikalna prometna signalizacija i odbojne ograde na mnogim lokacijama odmah je po saznanju popravljena ili zamijenjena, postavljena su nova prometna ogledala na ulice 43. istarske divizije i Šmogorsku cestu, a horizontalna signalizacija obnovljena je na području naselja Matulji, Mihotići, Jušići, Kućeli, Rukavac, Jurdani

Izvedeno je asfaltiranje oštećenih dijelova kolnika u Velom Brgudu i Brdcu (uz ugrađenu drenažu ceste), asfaltirana je dionica ceste u Kukićima, u Škrapni je na kritičnim pozcijama ugrađen protuklizni tyregrip sustav.

U više navrata sanirana je šteta na podiznom stupiću iza kioska Tiska u centru Matulja.

Uređene su pješačke staze u Rukavacu i ulicama Put Luskino i Gaj.

Izvedene su pripreme za oslikavanje grafitima na igralištu Trtni i autobusnoj čekaonici Zvoneća.

Postavljene su nove košarice za sitni otpad u krugu dvorane u Matuljima, te na igralištu Trtni, na zelenoj površini kod Štaciona i kraj novopostavljenih autobsnih čekaonica u Permanima.

Javne zelene površine uključujući podloge, pojas i opremu dječjih i sportskih igrališta redovno su se održavale, dok je u vidu pojačanog održavanja zamijenjena dotrajala oprema na igralištu Trtni, te je zamijenjena uništena zaštitna ograda na igralištu Bregi.

**Javna infrastruktura**

Rad stručnih službi bio je usmjeren na obavljanje poslova i aktivnosti vezanih uz preuzete i dogovorene obveze s upraviteljima **javnih cesta**. Tijekom prvog polugodišta 2025. godine aktivnosti su bile primarno usmjerene na realizaciju projekata, ishođenje potrebnih akata za građenje/rekonstrukciju javnih cesta.

U odnosu na planirane aktivnosti po pojedinim javnim cestama u izvještajnom razdoblju realizirano je kako slijedi:

* **Zaobilaznica Ružići –** U tijeku je dokazivanje pravnog interesa za potrebe provedbe parcelacijskog elaborata.
* **Raskrižje Kastavska - Frlanska cesta –**  Izrađena su idejna rješenje rekonstrukcije raskrižja te ista upućena nadležnoj Županijskoj upravi za ceste na očitovanje.

**4.SUFINANCIRANJE PROJEKATA I AKTIVNOSTI IZ EU I NACIONALNIH IZVORA**

**Tijekom prve polovice 2025.g. nastavilo se s provedbom već pokrenutih / ugovorenih projekata:**

* ‘’Zajedno u pomoći potrebitima’’ – SF.3.4.11.01.0095 (Javni poziv: Zaželi - prevencija institucionalizacije) ukupne vrijednosti 540.000,00 EUR uz sufinanciranje od 100% prihvatljivih troškova iz ESF Plus fonda. Provedba projekta započela je potpisivanjem Ugovora o dodjeli bespovratnih sredstava 05.04.2024. i traje 36 mjeseci, odnosno do 05.04.2027. Cilj projekta je pružanje pomoći i potpore osobama starijim od 65 godina i odraslim osobama s invaliditetom organiziranjem usluge pomoći u kući.
* ‘’Energetska obnova zgrade OŠ Drago Gervais Brešca’’ (program Nacionalnog plana za oporavak i otpornost, NPOO.C6.1.R1-I1.04 – ‘’Energetska obnova zgrada javnog sektora’’) ukupne vrijednosti 1.965.305,90 EUR od kojih je odobreno za sufinanciranje u iznosu do maksimalno 1.025.208,37 EUR prihvatljivih troškova.
* ''Izgradnja područnog dječjeg vrtića u Rukavcu'' – NPOO.C3.1.R1-I1.01.0162 Projekt se provodi uz financijsku potporu Ministarstva znanosti i obrazovanja putem Nacionalnog programa za oporavak i otpornost (2021.-2026.) u visini od 1.089.388,81 eura prihvatljivih troškova. U svibnju je potpisan ugovor s izvođačem radova izgradnje u iznosu od 5.993.995,33 eura. Razdoblje provedbe projekta završava 30.6.2026.
* U travnju je završen projekt ‘’Izgradnja igrališta Principi’’ sufinanciran u okviru programa razvoja brdsko-planinskih područja iz Državnog proračuna RH u 2024. godini. Ukupna vrijednost projekta izgradnje igrališta iznosila je 153.928,88 eura s PDV-om od kojih je Ministarstvo regionalnog razvoja i fondova EU sufinanciralo iznosom od 55.000,00 eura.
* ‘’Integrativna prekogranična zaštita natura 2000 biljnih vrsta i staništa – transplant’’ (Natječaj prekograničnog programa suradnje INTERREG SLO-HRV 2021.-2027.) ukupne vrijednosti 1.657.929,44 EUR uz sufinanciranje do 80% prihvatljivih troškova, u kojem Općina sudjeluje kao partner sa projektnim proračunom od 100.000 EUR. Vodeći partner projekta i Korisnik sredstava sufinanciranje je Prirodoslovni muzej Rijeka uz sudjelovanje još 7 (još 3 iz Hrvatske i 4 iz Slovenije). Provedba aktivnosti započela je 01.04.2024., a završetak provedbe projekta je 30.09.2026.
* U svibnju je završen projekt ''Rekonstrukcija i opremanje dječjeg igrališta Dječjeg vrtića Matulji, objekt Rupa – Lipa'' (Natječaj za provedbu tipa operacije 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« koji se provodi putem lokalnih razvojnih strategija (LRS) odabranih LAG-ova unutar podmjere 19.2. »Provedba operacija unutar CLLD strategije (referentan oznaka: M19.2.1 – 2019/01)). Ukupna vrijednost projekta iznosi 88.895,20 eura, a za sufinanciranje iz Europskog poljoprivrednog fonda za ruralni razvoj odobren je maksimalni iznos od 48.283,81 eura prihvatljivih troškova.
* ‘’Pametna i održiva rješenja Općine Matulji’’ ukupne vrijednosti 119.957,51 EUR od kojih je Fond odobrio za sufinanciranje do ukupnog iznosa od 70.825,18 EUR. Projektom se planira realizirati postavljanje opreme ‘’pametnih’’ pješačkih prijelaza na 4 lokacije, opreme za mjerenje kakvoće zraka, te implementacija digitalne aplikacije za praćenje prometa.
* ''Uređenje dječjeg igrališta Kalić u Rukavcu'' (Javni poziv za sufinanciranje programa/projekata ravnomjernog razvitka iz Proračuna Primorsko-goranske županije za 2025. godinu). U travnju je PGŽ iz proračuna za 2025. godinu odobrila sufinanciranje projekta iznosom od 15.000,00 eura. Realizacija projekta planirana je tijekom 2025.
* ''Prijevoz onkoloških pacijenta na terapiju s područja Općine Matulji'' (Javni poziv za sufinanciranje programa prijevoza onkoloških pacijenta na terapiju iz jedinica lokalne samouprave s područja Primorsko-goranske županije u 2025. godini). PGŽ je iz proračuna za 2025. godinu odobrila sufinanciranje projekta iznosom od 8.000,00 eura. Projekt je u provedbi cijele godine, a predstavlja nastavak projekta započetog 2024. godine uz financijsku potporu PGŽ-a.
* ''28. Zvončarska smotra'' – 2025. (Javni poziv za promociju turizma za sufinanciranje iz proračuna Primorsko-goranske županije za 2025. Godinu) PGŽ je iz proračuna za 2025. godinu odobrila sufinanciranje projekta iznosom od 5.000,00 eura.

**Podaci o projektima koji su prijavljeni za sufinanciranje i nalaze se na pregledu i**

**ocjeni**

* U ožujku je podnesena prijava projekta ''Rekonstrukcija vatrogasnog doma Mune''(Javni poziv: ''Jačanje kapaciteta za protupožarnu zaštitu na brdsko-planinskim i potpomognutim područjima – faza 2 u okviru Programa Konkurentnost i kohezija 2021.-2027. Ministarstva regionalnog razvoja i fondova EU, a financiranog iz Europskog fonda za regionalni razvoj). Ukupna vrijednost projektne prijave iznosi 2,048 mil. eura za građevinske radove kojima se rekonstruira postojeći vatrogasni dom i povećava energetska učinkovitost zgrade. Sukladno uvjetima iz javnog poziva moguće je ostvariti sufinanciranje do 85% ukupnih prihvatljivih troškova rekonstrukcije vatrogasne infrastrukture.
* U veljači je podnesena prijava projekta ''Pametna i održiva rješenja u prometu - upravljanje parking sustavom u Općini Matulji'' (Javni natječaj Fonda za zaštitu okoliša i energetsku učinkovitostza poticanje razvoja pametnih i održivih rješenja i usluga (EnU-4/24)). Projekt obuhvaća aktivnosti: implementaciju rješenja pametnog parking sustav sa senzorima i informativnim zaslonima te parking sustava s rampama i implementaciju rješenja za mjerenja utjecaja prometa na okoliš. Cilj je digitalizirati usluge i olakšati pristup informacijama temeljem prikupljenih podataka u odnosu na istaknute potrebe lokalne zajednice. Ukupna vrijednost projektne prijave iznosi 154.258,93 eura. Krajem lipnja Fond za zaštitu okoliša i energetsku učinkovitost odobrio je projektnu prijavu i temeljem ugovora dodijelio sredstva sufinanciranja u maksimalnom iznosu od 90.605,36 što predstavlja 60% prihvatljivih troškova.

**Podaci o projektima koji su u pripremi za prijavu na sufinanciranje iz eu fondova nacionalnih izvora sufinanciranja**

* ‘’Rekonstrukcija brownfield lokacije - Centar Hangar’’(planirani javni poziv: ‘’Otvoreni poziv Obnova brownfield lokacije na području Urbane aglomeracije Rijeka’’). U tijeku je izrada projektno-tehničke dokumentacije (glavni projekt) kao i ostale popratne dokumentacije koja je preduvjet za prijavu projekta za sufinanciranje u okviru ITU programa 2021.-2027.

**OSTALO**

**Potpore poljoprivredi**

* U veljači je objavljen javni poziv Općine Matulji u cilju poticanja razvoja poljoprivrede na svom području dodjelom potpore male vrijednosti u obliku bespovratnih novčanih sredstava za razvoj poljoprivredne proizvodnje iz Proračuna Općine Matulji za 2025. godinu. Za navedeno je u Proračunu osigurano ukupno 16.000,00 EUR. Prijave se zaprimaju do iskorištenja sredstava, a najkasnije do 5.12.2025.

**Potpore poduzetnicima**

* U veljači je objavljen javni poziv Općine Matulji za dodjelu potpora za poticanje razvoja malog gospodarstva Općine Matulji za 2025. godinu. Za navedeno je u Proračunu osigurano ukupno 105.000 EUR. Prijave se zaprimaju do iskorištenja sredstava, a najkasnije do 30.11.2025.

**Sufinanciranje rada udruga sredstvima općinskog proračuna (područje poljoprivreda i gospodarstvo, zaštita okoliša)**

* Proveden je javni poziv za financiranje programa / manifestacija / projekata koje provode udruge i druge organizacije civilnog društva sredstvima proračuna Općine Matulji za 2025. godinu.

Za područje zaštite okoliša, poljoprivrede i gospodarstva prijavilo se ukupno 8 udruga sa svojih 10 projektnih prijedloga. Na temelju prijavljenih prijedloga financiranja programa / manifestacija / projekata koje provode udruge proveedena je ocjena prijedloga i 16.6. donijeta odluka o financiranju te je u tijeku postupak sklapanja ugovora.

**5. PREDŠKOLSKI ODGOJ, ŠKOLSTVO, KULTURA, SPORT**

Programi na području **društvenih djelatnosti** odvijali su se utvrđenom dinamikom prateći potrebe korisnika, a realizirani su u okviru proračunskih sredstava za te namjene.

Kod **predškolskog odgoja** u izvještajnom razdoblju sufinanciran je boravak 32 djece u vrtićima na području drugih JLS ili obrtima za čuvanje djece s registriranom djelatnošću dadilje.

Vezano za **školstvo** Općina je nastavila sufinanciranje dodatnih programa u OŠ “Dr. Andrija Mohorovičić” Matulji - produženi boravak za 6 skupina – 168 učenika te u OŠ “Drago Gervais” Brešca - produženi boravak za 1 skupinu – 25 učenika i rad psihologa.

Učenicima koji pohađaju OŠ “Dr. Andrija Mohorovičić” Matulji i OŠ “Drago Gervais” Brešca u potpunosti su financirani troškovi prijevoza (100% cijene pokazne karte) i to za 152 učenika.

Program Pomoći u učenju - SOS učenje provodio se za sve učenike s područja Općine Matulji

iz predmeta kemija, matematika, fizika i engleski jezik. Program je koristilo 63 učenika.

Provodile su se i pripreme za maturu iz hrvatskog jezika i književnosti, engleskog jezika i

matematike za maturante s područja Općine. Program je koristilo 19 maturanata, a provodio

se od ožujka do kraja mjeseca lipnja.

Temeljem Odluke o sufinanciranju programa produženog boravka i cjelodnevne nastave u osnovnim školama za učenike koji imaju prebivalište/stalni boravak na području Općine Matulji, a polaznici su osnovnih škola kojima je osnivač neko drugo tijelo javne vlasti sufinanciralo se nastavno osoblje u produženom boravku i cjelodnevnoj nastavu - 50% troška nastavnog osoblja, a do maksimalnog iznosa od 60 EUR mjesečno po učeniku. Navedeno pravo koristilo je 10 polaznika/učenika produženog boravka/cjelodnevne nastave.

Učenicima srednjih škola sufinancirani su troškovi prijevoza (visina sufinanciranja - 73% cijene mjesečne pokazne karte dok preostali iznos sufinancira Ministarstvo znanosti, obrazovanja i mladih). Za školsku godinu 2024./2025. dodjeljene su stipendije za ukupno 72 učenika, a pojedinačni iznos stipendije je 100 EUR mjesečno.

U visokom obrazovanju, sukladno osiguranim sredstvima, sufinanciran je trošak prijevoza studentima (visina sufinanciranja - 73% cijene mjesečne studentske pokazne karte obzirom da 27% sufinancira Ministarstvo putem Sveučilišta u Rijeci). Za akademsku godinu 2024./2025. dodjeljene su stipendije za ukupno 54 studenta, a pojedinačni iznos stipendije je 140 EUR mjesečno.

Temeljem prijave na Javni natječaj za dodjelu sredstava za financiranje programa, projekata i manifestacija u 2025. godini koje provode udruge i druge organizacije civilnog društva, sufinancirani su programi udruga koji su usmjereni na područje obrazovanja: Udruga za sport, rekreaciju i edukaciju - Igre mladih, Planinarsko društvo "Lisina" Matulji, Udruga Žmergo, Hrvatski centar za potresno inženjerstvo - Interventna služba, Foliot-Centar za djecu i mlade Matulj.

Uz financijsku podršku Općine Matulji proveden je program „Prvi koraci u prometu“ u organizaciji Doma mladih Rijeka za učenike prvih razreda OŠ „Dr. Andrija Mohorovičić“ Matulji, PŠ Rukavac i PŠ Jušići, ukupno 78 učenika te OŠ „Drago Gervais“ Brešca, ukupno 26 učenika. U OŠ „dr. Andrija Mhorovićić“ Matulji održana je manifestacija „Primorski šušur“ u organizaciji Zajednice tehničke kulture Primorsko-goranske županije uz financijsku podršku Općine Matulji. Održan je bogat i raznovrstan program, niz edukativnih i zanimljivih radionica iz projekta Mobilne škole tehničkih aktivnosti. Učenici su imali priliku sudjelovati u radionicama aviomodelarstva, kreativnog izražavanja, programiranja za najmlađe, upravljanja dronovima, raketnog modeliranja, umjetne inteligencije, brodomaketarstva i astronomije. Poseban gost manifestacije je poznati meteorolog Zoran Vakula koji je izveo svoj popularni edukativni program pod nazivom „Vakula je reko“, a u kojem na zanimljiv način približava meteorološke pojave djeci i mladima.

U naselju Lipa dana 28. svibnja 2025., svečano je otvoreno novo dječje igralište u sklopu lokacije Dječjeg vrtića Matulji, područni vrtić Rupa-Lipa. Time su uspješno privedeni kraju radovi na rekonstrukciji i opremanju igrališta, čija ukupna vrijednost iznosi 83.020,18 eura.

Projekt je sufinanciran u iznosu od 48.283,81 eura iz Europskog poljoprivrednog fonda za ruralni razvoj u okviru Programa ruralnog razvoja Republike Hrvatske, kroz mjeru 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« koji se provodi putem lokalnih razvojnih strategija (LRS) odabranih LAG-ova unutar podmjere 19.2. »Provedba operacija unutar CLLD strategije (referentan oznaka: M19.2.1 – 2019/01). Tijekom realizacije projekta izvedeni su radovi na postavljanju i montaži novih dječjih igrala, klupica i zaštitne ograde, stvarajući sigurno, moderno i poticajno okruženje za najmlađe članove zajednice. Na igralištu površine 500 m2 postavljena je nova antistresna podloga na mjestima gdje su montirana nova dječja igrala i obnovljena je stara šterna koja se nalazi unutar igrališta.

S područja **kulture** sufinanciran je redovan rad Knjižnice V.C. Emin Opatija – Ogranak Matulji te muzejska djelatnost, program „Prepoznavanje odsustva“ i revizija popisa žrtava Lipanjskog stradanja povodom obilježavanja 80. objetnice oslobođenja u 2. svjetskom ratu Memorijalnog centra Lipa pamti. Također, sufinancirana je i usluga županijskog bibliobusa Gradske knjižnice Rijeka koji je obilazio dva puta mjesečno udaljenija naselja Općine Matulji (Veli i Mali Brgud, Zvoneća, Vele Mune, Žejane, Brešca, Rukavac, Brdce, Pasjak, Šapjane, Lipa i Rupa).

Temeljem prijave na Javni poziv za financiranje javnih potreba u kulturu 2025. godini u navedenom izvještajnom razdoblju sufinancirani su programi Međunarodni Triennale suvremene sakralne umjetnosti 2025-Agia Napa, Cipar, Apstraktne priče moga zavičaja, Jazz va Bregeh, Jazz na njivah, Svečani koncert u HNK Ivana pl. Zajca u Rijeci povodom proslave 10. objetnice Zvjezdan Ružić Sexteta, Snimanje, mix i masteing albuma "Shadow od a Distant Dream" (Pianotron-Zvjezdan Ružić) te programi sljedećih udruga odnosno korisnika: Likovna udruga Matulji, Udruga čakavski senjali, Udruga umirovljenika i starijih osoba Općine Matulji, Udruga Domaća užanca, Udruga inovatora u području intelektualnog vlasništva „Interinova“, Udruga mladih Veli Brgud, Rodoslovni centar Kastavštine i Liburnije, Puhački orkestar Lovran, KUD Učka Matulji, Udruga Klapa Skalin, Music Kitchen Records d.o.o., Udruga Domoljub 1909., KUD Danica, Foliot-Centar za djecu i mlade Matulji.

Također, na osnovu pristigli prijava na Javni poziv za financiranje javnih potreba u kulturi u 2025. godini sufinancirani su i tradicionani pohodi zvončarskih grupa, aktivnosti karnevalskih udruga, kao i manifestacije Antonja na Zvonećoj, Prva pusna zvona Žejane, Odpiranje pusta na Munah, Mića zvončarska smotra pul Matuj, te Dječja reduta i pusni tanci. Za vrijeme karnevala održana je 28. Zvončarska smotra, financiran je prijevoz Brežanskih zvončara u Ptuj te Frlanskih zvončara u Đakovo, a početak pusta prigodnim programom obilježen je i u Matuljima predajom ključa Općine Matulji Pusnom odboru Matulji.

Nakon četverogodišnje stanke Dječji vrtić Matulji uz financijsku podršku Općine Matulji ponovo je organizirao Mići domaći festival. Ovo je sedmo izdanje festivala koji njeguje čakavsku besedu, glazbu i tradicijsku kulturu našeg kraja održano je 07.05.2025. godine u Školskoj-sportskoj dvorani. Festival je okupio djecu iz Matulja, Rukavca, Jušića, Brešci, Brguda, Muna i Rupe-Lipe. Na ovogodišnjem festivalu sudjelovala su djeca iz vrtića iz Kastva, Opatije, Krka, Delnica i Krapinskih Toplica.

U suradnji s Turističkom zajednicom Općine Matulji u lipnju su održani programi u sklopu „Matuljskih ljetnih večeri“. U Žejanama, Ružićima i Velom brgudu održani su koncerti „Tri šterne“ KUD-a. Održana je priredba OŠ dr. Andrija Mohorovičić „Mi smo škola naj, naj, naj…“, koncert učenika glazbenog odjela pri OŠ M. Brozović Kastav koji pohađaju OŠ dr. Andrija Mohorovičić i OŠ Drago Gervais Brešca. U Škrapnoj je održan festival starinskega kanta,sopnjadi, tanca, govora i kuhinji „Bilo (j) vavek veselo“.

U Amfiteatru i Društvenom domu Hangar održan je dana 10.05.2025. godine 19. susret umirovljenika Primorsko – goranske županije. Organizator susreta je Matica umirovljenika PGŽ, suorganizator i domaćin susreta su Udruga umirovljenika i starijih osoba Općine Matulji i Općina Matulji, a pokrovitelj susreta je Primorsko-goranska županija. Susretu su prisustvovale udruge umirovljenika iz Primorsko-goranske županije sa preko 400 sudionika, koji su se natjecali u raznim sportovima, kao što su boćanje, pikado, nabacivanje kolutova i viseća kugla.

Program **sporta** realiziran je zajedno sa Zajednicom sportskih udruga putem koje se, temeljem provedenog javnog natječaja, financira rad 17 sportskih udruga te djelatnosti zajednice. Također, sufinancirano je i provođenje aktivnosti školskog sportskog kluba OŠ „Dr. Andrija Mohorovičić“ Matulji.

Općina Matulji sufinancirala je 12. Memorijalnu biciklijadu u spomen na Dejana Ljubasa i Dalibora Kalčića koja se je održala na uskrsni ponedeljak, 21.04.2025. godine.

Sredstva proračuna utrošena su za osiguranje prostornih uvjeta troškove energije za školsku sportsku dvoranu i amfiteatar, usluge tekućeg i investicijskog održavanja dvorane i komunalne usluge te za tekuće održavanje nogometnog igrališta u Munama temeljem Ugovora o financijskoj potpori.

**6. SOCIJALNA SKRB I ZDRAVSTVENA ZAŠTITA**

Programom **socijalne skrbi** sufinanciran je rad Gradskog društva Crvenog križa Opatija sukladno Zakonu o Hrvatskom Crvenom križu. U izvještajnom razdoblju putem Crvenog križa Opatija održane su dvije akcije darivanja krvi. U Program Pomoći u kući koji provodi GDCK Opatija bilo je uključeno 6 starijih, bolesnih i nemoćnih osoba s područja Općine Matulji kojima je pružena potrebna pomoć u svakodnevnim aktivnostima njege i skrbi.

U program Pomoć u kući koji se financira u okviru projekta „Zaželi“ – „Zajedno u pomoći potrebitima“ uključeno je 55 starijih, bolesnih i nemoćnih osoba s područja Općine Matulji kojima se pruža potrebna pomoć u svakodnevnim aktivnostima njege i skrbi od strane 6 gerontodomaćica.

Temeljem Odluke o socijalnoj skrbi korisnicima su dodjeljivane naknade za troškove stanovanja za 15 korisnika, 35 jednokratnih pomoći u novcu ili naravi, topli obrok za 1 korisnika, uskrsnice u iznosu od 80 EUR za 444 umirovljenika sa mirovinom manjom od 480 EUR i osoba starijih od 65 godina bez mirovine. Financiran je vrtić za 8 korisnika, produženi boravak za 1 korisnika, javni prijevoz za osobe s invaliditetom, dobrovoljne darivatelje krvi, umirovljenike 65+, korisnike prava koji ispunjavaju posebne uvjete te za djecu osnovne škole, srednje škole i studente čije obitelji ispunjavaju uvjete iz Odluke, financirao se prijevoz djece i mladih s teškoćama u razvoju do obrazovnih ustanova (7 korisnika prijevoza) i prehranu (6 korisnika prehrane) u ustanovi Centar za odgoj i obrazovanje Rijeka. Novčanu pomoć za ogrjev u visini 160 EUR ostvarilo je 48 korisnika – osoba s invaliditetom, djeca s teškoćama u razvoju i majka poginulog branitelja, 2 korisnika temeljem uvjeta prihoda, 15 korisnika zajamčene minimalne naknade.

U izvještajnom razdoblju dodijeljene su ukupno 37 pomoći za novorođeno dijete, od toga 18 za prvo dijete, 12 za drugo dijete te 7 za treće dijete.

Tijekom izvještajnog razdoblja sufinancirane su aktivnosti i program rada Udruge umirovljenika i starijih osoba Općine Matulji.

Kroz Program **Zaštita, očuvanje i unapređenje zdravlja** u suradnji s udrugom za promicanje zdravlja “Kastav 55+” provedeno je održavanje vježbi za prevenciju osteoporoze za žene. Vježbe su se održavale na 4 lokacije u Općini Matulji: u Matuljima, Jušićima, Permanima i Rupi, a u preventivni program bilo je uključeno oko 80-ak korisnica.

U suradnji s Domom zdravlja PGŽ provodili su se sljedeći programi: posebno dežurstvo kroz rad ordinacije opće/obiteljske medicine, ordinacije predškolske zdravstvene zaštite te ordinacije dentalne zdravstvene zaštite u Cambierievoj ulici u Rijeci, program palijativne zdravstvene zaštite, program tečaja za trudnice te grupa za potporu dojenju. U izvještajnom razdoblju proveo se jedan tečaj za trudnice s područja Općine Matulji, te susreti grupe za potporu dojenju.

U izvještajnom razdbolju provedena je radionica „Samo zdravo“ za učitelje i odgajatelje (OŠ Drago Gervais Brešca i Dječji vrtić Matulji) u organizaciji udruge Gaia Nova. Proveden je preventivni zdravstveni program „Zdrava djeca – zdravi zubi“ u suradnji sa mr.sc. Dariom Simčić, dr. med.dent. Program je obuhvatio edukaciju djece u vrtiću, posjet vrtićkih grupa ordinaciji dentalne medicine, radionicu pranja zuba u vrtiću i ordinaciji dentalne medicine, pregled usne šupljine svakom djetetu te izdavnje potvrde o stanju zuba i usne šupljine roditelju. U suradnji s s Nastavnim zavodom za javno zdravstvo PGŽ proveden je program „Ranog otkrivanja melanoma“. Temeljem istog pregledane su ukupno 134 osobe. U proteklom periodu započeli su i preventivni zdrastveni programi, provode su u Poliklinic Kantrida - ultrazvuk abdomena, štitnjače, dojke, prostate i lokomotornog sustava, u Ordinacijama Salamon – ginekološki pregled te u Specijalnoj bolnici Medico gdje je moguće obaviti magnetnu rezonancu koja se sufinancira u iznosu od 200 EUR. U travnju 2025. godine u vijećnici Općine Matulji održano je predavanje „Kako najefikasnije usporiti proces starenja“ od strane dr. Ive Belana.

Kroz aktivnost Savjetovališta za djecu, mlade i obitelj sufinanciran je rad psihološkog savjetovališta koje je obuhvatilo ukupno 20 korisnika putem individualnih savjetovanja ili obiteljskih terapija. U neposredan rad sa socijalnim pedagogom uključeni su učenici iz OŠ „dr. Andrija Mohorovičić“ Matulji i OŠ „Drago Gervais“ Brešca, te je u program u prvom polugodištu školske godine 2024./2025. bilo obuhvaćeno 30 korisnika dok je u drugom polugodištu bilo uključno 18 korisnika. Pomoć logopeda koristilo je 70 učenika iz OŠ Matulji i Brešca.

Nastavljen je program besplatnog prijevoza za onkološke pacijente te su sredstva osigurana temeljem Javnog poziva za sufinanciranje programa prijevoza onkoloških pacijenata na terapiju iz JLS s područja PGŽ u 2025. godini koji je bio raspisan od strane Primorsko-goranske županije, Upravnog odjela za zdravstvo. U proteklom periodu izvršene su 136 usluga prijevoza onkoloških pacijenata u KBC Rijeka.

Temeljem Zakona o pogrebničkoj djelatnosti financiran je prijevoz pokojnika.

**7. OSTALE INFORMACIJE O RADU OPĆINSKOG NAČELNIKA/CE I STRUČNIH SLUŽBI**

**Financije**

U računovodstveno-financijskom poslovanju tijekom izvještajnog razdoblja izvršavane su sve

redovne aktivnosti i poslovi. Tako su sastavljeni i podneseni Ministarstvu financija godišnji

financijski izvještaji proračuna i proračunskih korisnika za 2024. godinu te konsolidirani

godišnji financijski izvještaji proračuna i proračunskih korisnika za 2024. godinu.

Prema zakonskim i podzakonskim propisima provedeno je testiranje te ispunjen Upitnik o

fiskalnoj odgovornosti za 2024. godinu temeljem kojeg je dana Izjava o fiskalnoj odgovornosti

za 2024. godinu.

U ovom razdoblju Ministarstvu financija podneseni su financijski izvještaji proračuna i

proračunskih korisnika za razdoblje od 1. siječnja do 31. ožujka 2025. godine.

Također, redovno se obavljaju svi poslovi vezano uz računovodstveno-financijsko poslovanje

– provođenje knjiženja poslovnih promjena, likvidiranje primljenih računa, plaćanje računa,

naloga i ostalih obveza, obračun i isplata placa i drugih naknada, isplata stipendija i naknada

građanima, otplate kredita, nabave roba i usluga, vođenje obveznih poslovnih knjiga, mjesečni

obračun poreza na dodanu vrijednost, praćenje izvršenja proračuna, vođenje analitičke

evidencije dugotrajne imovine i sitnog inventara, vođenje analitičke evidencije ugovora,

zaduženje i naplata proračunskih prihoda, vođenje i ažuriranje analitičke evidencije

potraživanja, obavljanje poslova obračuna i naplate naknade za uređenje voda za Hrvatske

vode.

**Upravljanje imovinom**

Dana 20.01.2025. objavljen je javni natječaj za prodaju nekretnine u vlasništvu Općine Matulji u k.o. Matulji (k.č. 359) po provedbi kojeg je dana 10.03.2025. sklopljen kupoprodajni ugovor za predmetnu nekretninu sa Leopoldom Perkovićem kao kupcem

Dana 30.01.2025. sklopljen je Ugovor o prijenosu prava vlasništva nekretnine darovanjem sa Čehulić Valterom kao darovateljem - bez natječaja

Dana 03.03.2025. sklopljen Ugovor o zakupu za poslovni prostor na adresi M. Tita 8 (garaža)- zakupac HP d.d., produženje zakupa na 1 godinu

Dana 07.04.2025. sklopljen Ugovor o zamjeni Općine Matulji i Uković Andrea temeljem kojeg je Općina Matulji stekla vlasništvo na k.č. 1806/8 k.o. Matulji na kojoj je predviđena izgradnja nogostupa- bez natječaja

Dana 30.04.2025. sklopljen Sporazum Općine Matulji i Marije Krpan temeljem Sudske nagodbe (rok za iseljenje iz stana na adresi Jurdani 64 dana 01.09.2025.)

Dana 28.05.2025. sklopljen Ugovor o zakupu za poslovni prostor u CPZZ- (produljenje zakupa na 5 g.) –zakupac Paljušaj Edmond

Dana 18.06.2025. objavljen javni natječaj za prodaju nekretnina u vlasništvu Općine Matulji za nekretnine u k.o. Mune, k.o. Brgud te k.o. Kućeli (ugovori sklopljeni nakon 30.06.2025.)

**Postupci nabave**

U razdoblju od 01. siječnja 2025. godine do 30.lipnja 2025. godine realizirane su sljedeće nabave:

1. Usluge čišćenja poslovnih prostora Općine Matulji
2. Izvođenje radova na rekonstrukciji dijela ulice 43. istarske divizije
3. Izgradnja područnog dječjeg vrtića u Rukavcu
4. Izgradnja nerazvrstane ceste od ulice Branka Laginje do Jankovićeve ceste u Matuljima (Faza 1)
5. Izvođenje radova na rekonstrukciji i opremanju dječjeg igrališta dječjeg vrtića Matulji, Rupa Lipa

U navedenom razdoblju također su provedeni postupci jednostavne nabave roba, radova i

usluge sukladno važećem Pravilniku o provedbi postupka jednostavne nabave.

**Civilna zaštita**

Na području **civilne zaštite**, u sklopu redovnih aktivnosti u izvještajnom razdoblju održana je jedna sjednica Stožera CZ, te donijeti svi akti predviđeni zakonskim odredbama.

**Prostorno planska dokumentacija**

U izradi prostornoplanske dokumentacije usvojene su Izmjene i dopune Urbanističkog plana uređenja 14 poslovne zone Miklavija (K8) te je izrađen je nacrt konačnog prijedloga Urbanističkog plana uređenja 7 poslovne zone Mali Brgud (K7)

**Informacije o stanju značajnih sudskih sporova**

CREDO BANKA d.d. u stečaju - Trgovački sud u Splitu posl. br. St- 770/2011 – dugovanje stečajnog dužnika s naslova blokiranog novčanog depozita. Trgovački sud u Splitu donio je dana 14.07.2025. godine rješenje o obustavi i zaključenju stečajnog postupka zbog nedostatnosti stečajne mase za ispunjenje ostalih obveza.

SPARTAMATRIX INC. PHILIP H.WAINWRIGHT – pravomoćno su okončani sudski sporovi koji su se vodili pred Trgovačkim sudom u Rijeci pod brojem: P-1883/2014 u pogledu zahtjeva za isplatu i P-359/2019 u pogledu priznanja prava građenja. U sporu P-1883/2014 radi namirenja parničnog troška od 78.671,44 EUR/ 592.750,00 kn angažiran je odvjetnički ured radi provjere solventnosti dužnika i  mogućnosti priznanja i izvršenja strane sudske odluke.