|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | |
| KLASA: 940-01/25-01/2  URBROJ: 2170-27-01/01-25-8    Matulji, 26.09.2025. | |  |

**OPĆINSKO VIJEĆE**

**- ovdje-**

**PREDMET: Prijedlog Odluke o osnivanju služnosti na k.č. 1018 i k.č. 1802 k.o. Rukavac Donji**

Poštovani,

U privitku dostavljamo Prijedlog Odluke o osnivanju služnosti radi izgradnje i održavanja kabela KB 20kV i NN za TS 20/0,4 kV Rukavac Vrtić na k.č. 1018 nerazvrstana cesta upisana u zk uložak 2696, k.o. Rukavac Donji, i k.č. 1802, nerazvrstana cesta upisana u zk uložak 2145, k.o. Rukavac Gornji u korist HEP -Operatora distribucijskog sustava d.o.o., Zagreb.

Izvjestitelj na sjednici Općinskog vijeća biti će Vedran Kinkela, predsjednik Odbora za poslovni prostor, stambene poslove i imovinsko-pravna pitanja.

S poštovanjem,

OPĆINSKA NAČELNICA

Ingrid Debeuc v.r.

OBRAZLOŽENJE UZ PRIJEDLOG ODLUKE O OSNIVANJU SLUŽNOSTI

Općini Matulji se obratilo društvo HEP Operator distribucijskog sustava d.o.o. sa zahtjevom za rješavanjem imovinskopravnih odnosa u postupku ishođenja građevinske dozvole za izgradnju infrastrukturnih građevina KB 20 kV i NN za TS 20/0,4 kV Rukavac Vrtić i to osnivanje služnosti radi izgradnje i održavanja kabela KB 20kV i NN za trafostanicu 20/0,4 kV Rukavac Vrtić.

Osnivanje služnosti traže, između ostalih, i na sljedećim česticama koje su upisane kao javno dobro u općoj uporabi u vlasništvu Općine Matulji i u naravi su nerazvrstane ceste na području Općine Matulji:

1. k.č. 1018 nerazvrstana cesta upisana u zk uložak 2696, k.o. Rukavac Donji, upisanog vlasništva javno dobro u općoj uporabi- Općina Matulji površine služnosti 148m2 za 20 kV kabel i površine služnosti 149 m2 za NN kabel
2. k.č. 1802, nerazvrstana cesta upisana u zk uložak 2145, k.o. Rukavac Gornji, upisanog vlasništva javno dobro u općoj uporabi – Općina Matulji, površine služnosti 12 m2 za 20 kV kabel i površine služnosti 12 m2 za NN kabel

Zakon o komunalnom gospodarstvu propisuje u članku 61. da komunalna infrastruktura može biti u pravnom prometu isključivo između jedinica lokalne samouprave i pravnih osoba koje obavljaju komunalnu djelatnost te druge osobe na toj infrastrukturi ne mogu stjecati stvarna prava, osim prava služnosti i prava građenja sukladno odluci predstavničkog tijela jedinice lokalne samouprave.

Zakon o uređivanju imovinskopravnih odnosa u svrhu izgradnje infrastrukturnih građevina se primjenjuje na međusobne odnose i pitanje naknada za stjecanje prava vlasništva, prava služnosti i prava građenja između osoba javnog prava (između ostalih se odnosi i na pravne osobe u vlasništvu Republike Hrvatske ili pravne osobe čiji je osnivač Republika Hrvatska), te propisuje u članku 4. da se ne plaćaju naknade za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedne od drugih, na njihovom zemljištu potrebnom za izgradnju infrastrukturnih građevina.

Na nekretninama koje su upisane kao javno dobro u općoj uporabi u vlasništvu Općine Matulji i u naravi čine nerazvrstane ceste može se zaključiti ugovor o stjecanju prava služnosti na temelju odluke predstavničkog tijela, bez naknade.

Obzirom da je izgradnja trafostanice za Dječji vrtić Rukavac važna u realizaciji projekta izgradnje novog dječjeg vrtića predlažemo da se donese odluka da se prihvaća zahtjev HEP Operatera distribucijskog sustava d.o.o. za osnivanjem služnosti izgradnje i održavanja infrastrukturnih građevina KB 20 kV i NN za TS 20/0,4 kV Rukavac Vrtić prema kopiji katastarskog plana s ucrtanom trasom služnosti na k.č. 1018 nerazvrstana cesta upisana u zk uložak 2696, k.o. Rukavac Donji i k.č. 1802, nerazvrstana cesta upisana u zk uložak 2145, k.o. Rukavac Gornji, bez naknade, te da se ovlasti Općinsku načelnicu da zaključi Ugovor o osnivanju prava služnosti.

OPĆINSKA NAČELNICA

Ingrid Debeuc v.r.

Na temelju članka 3. i 4. Zakona o uređivanju imovinskopravnih odnosa u svrhu izgradnje infrastrukturnih građevina (,,Narodne novine“ broj 80/2011, 144/2021), članka 61. Zakona o komunalnom gospodarstvu (,,Narodne novine“ broj: 68/18, 110/18 i 32/20), te članka 32. Statuta Općine Matulji (,, Službene novine Primorsko – goranske županije“ broj 26/09, 38/09, 8/13, 17/14, 29/14, 4/15 pročišćeni tekst, 39/15, 7/18, 23/21 i 36/23) Općinsko vijeće Općine Matulji na sjednici održanoj dana \_\_\_\_\_2025. godine donosi sljedeću

**ODLUKU**

1. Prihvaća se zahtjev HEP Operatora distribucijskog sustava d.o.o., Zagreb za osnivanjem služnosti izgradnje i održavanja kabela KB 20kV i NN za TS 20/0,4 kV Rukavac Vrtić na k.č. 1018 nerazvrstana cesta upisana u zk uložak 2696, k.o. Rukavac Donji, površine služnosti 148 m2 za 20 kV kabel i površine služnosti 149 m2 za NN kabel i k.č. 1802 nerazvrstana cesta upisana u zk uložak 2145, k.o. Rukavac Gornji, površine služnosti 12 m2 za 20 kV kabel i površine služnosti 12 m2 za NN kabel, bez naknade, prema kopiji katastarskog plana s ucrtanom trasom služnosti koja čini sastavni dio ove Odluke.
2. Na osnovu ove Odluke zaključiti će se Ugovor o osnivanju služnosti iz točke 1. ove Odluke.
3. Ovlašćuje se Općinska načelnica da zaključi Ugovor o osnivanju služnosti.

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina

KLASA: 940-01/25-01/2

URBROJ: 2170-27-01/01-25-

Matulji, \_\_\_\_\_\_\_\_