|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
|  | | |

KLASA: 944-08/24-01/1

URBROJ: 2170-27-02/01-25-11

Matulji, 25. 9. 2025.

**OPĆINSKO VIJEĆE**

**- ovdje-**

**PREDMET: Prijedlog Odluke o pokretanju postupka cijepanja nekretnina u k.o. Matulji radi ukidanja statusa javnog dobra na dijelovima k.č. 666/4 k.o.** **Matulji**

Poštovani,

U privitku dostavljamo Prijedlog Odluke o pokretanju postupka cijepanja nekretnina u k.o. Matulji radi ukidanja statusa javnog dobra na dijelovima k.č. 666/4 k.o. Matulji.

Izvjestitelj na radnim tijelima te sjednici Općinskog vijeća biti će predsjednik Odbora za poslovni prostor, stambene poslove i imovinsko pravna pitanja Vedran Kinkela.

OPĆINSKA NAČELNICA

Ingrid Debeuc, v.r.

OBRAZLOŽENJE UZ TOČKU DNEVNOG REDA

,,Pokretanje postupka cijepanja nekretnina u k.o. Matulji radi ukidanja statusa javnog dobra na dijelovima k.č. 666/4 k.o. Matulji“

Općina Matulji je na sjednici dana 7.4.2025. donijela odluku KLASA:944-08/24-01/1, UR.BROJ:2170-27-02/01-25-8 kojom je vlasnici k.č. 666/1 i k.č. 666/3 obje k.o. Matulji, dozvoljeno da pokrene postupak parcelacije dijela k.č. 666/4 k.o. Matulji u površini 176 m2 i dijela k.č. 666/3 k.o. Matulji u površini 17 m2 i u površini 159 m2 sukladno grafičkom prilogu te je ista imala obvezu izraditi parcelacijski elaborat nakon čije provedbe bi se pokrenuo postupak ukidanja statusa javnog dobra na dijelu k.č. 666/4 k.o. Matulji.

Općina Matulji je zaprimila navedeni parcelacijski elaborat koji nije bio u skladu s navedenom Odlukom te grafičkim prilogom budući se u njemu vršila dodatna parcelacija.

U međuvremenu Općina je zaprimila novi zahtjev vlasnice k.č. 666/4 i k.č. 666/3 obje k.o. Matulji sa izmijenjenim prijedlogom parcelacije i to na način da se odobri dodatna parcelacija dijela k.č. 666/4 k.o. Matulji koji se mora parcelirati (na dva dijela od kojih bi jedan dio pripao okućnici kuće na k.č. 666/1, a drugi dio čestici k.č. 666/3 sve k.o. Matulji). Uz navedeno razlog novog zahtjeva je i razlika od 2 m2 u ukupnoj površini k.č. 666/4 k.o. Matulji za zamjenu (178 m2) iz razloga što je izvršena geodetska izmjera stvarnog stanja za potrebe izrade geodetskog elaborata te je izračunata stvarna površina. Uz novi zahtjev prilaže Prijedlog diobe izrađen po društvu Krešimir d.o.o. od lipnja 2025.

Naime, ranije je Općina od vlasnice k.č. 666/1 i k.č. 666/3, obje k.o. Matulji zaprimila zahtjev za ukidanjem statusa javnog dobra na dijelu k.č.666/4- Zad kuću, put od 291 m2, k.o. Matulji u površini od 176 m2 i zamjenu za dio nekretnine u njezinom vlasništvu u ukupnoj površini od 176 m2 i to dio k.č. 666/3 Zad kuću, dvorište, ruševina, ruševina, spremnik od ukupno 735 m2, k.o. Matulji, sve prikazano na Prijedlogu diobe izrađenom po društvu Krešimir d.o.o. od ožujka 2025. godine po kojem je donesena naprijed navedena Odluka Općinskog vijeća.

Naime, tom zamjenom bi podnositeljica zahtjeva okrupnila svoje zemljište i stekla pravo vlasništva nekretnine koja u naravi čini dio njezina dvorišta. Općina Matulji bi stekla u vlasništvo zemljište koje može služiti za proširenje nerazvrstane ceste i izgradnju nogostupa ili druge komunalne infrastrukture te se nadovezati na nekretninu u vlasništvu Općine Matulji sa kojom neposredno graniči oznake k.č. 667, k.o. Matulji.

Novim prijedlogom se dio k.č. 666/4 k.o. Matulji upisane kao javno dobro u općoj uporabi u površini od 178 m2 koji je predmet zamjene istovremeno parcelira na dva dijela i to na dio od 106 m2 i na dio od 72 m2, dok u ostalim dijelovima osim razlike u površini nema promjena u odnosu na već donesenu Odluku vijeća od 7.4.2025.

Vijeće mjesnog odbora Trtni – Osojnaki se očitovalo da se zamjenom treba zadržati pristup susjednoj k.č. 651, k.o. Matulji, a što se prijedlogom zamjene sa grafičkim prilogom od lipnja 2025. zadržava.

Budući se radi o nekretnini koja je u zemljišnim knjigama upisana kao javno dobro u općoj uporabi u vlasništvu Općine Matulji potrebna je suglasnost Općinskog vijeća za cijepanje javnog dobra, kako bi se po provedenom cijepanju pokrenuo postupak ukidanja statusa javnog dobra.

Obzirom na sve navedeno predlaže se da Općinsko vijeće donese Odluku da je suglasno da vlasnica k.č. 666/1 i k.č. 666/3, k.o. Matulji pokrene postupak cijepanja dijela k.č.666/4- Zad kuću, put od 291 m2, k.o. Matulji u površini 106 m2 i površini od 72 m2 i dijela k.č. 666/3 Zad kuću, dvorište, ruševina, ruševina, spremnik od ukupno 735 m2, k.o. Matulji u površini od 16 m2 i površini od 162 m2, sve prikazano na Prijedlogu diobe izrađenom po društvu Krešimir d.o.o. od lipnja 2025. godine.

Također se predlaže da se novom odlukom stavi van snage Odluke Općinskog vijeća Općine Matulji KLASA:944-08/24-01/1, UR.BROJ:2170-27-02/01-25-8 od 7.4.2025. budući će ju zamijeniti nova Odluka.

Po provedbi parcelacijskog elaborata cijepanja na Općinskom vijeću će se pokrenuti postupak ukidanja statusa javnog dobra.

Općinska načelnica se suglasila sa prijedlogom Odbora.

Odbor za poslovni prostor, stambene

poslove i imovinsko pravna pitanja

Predsjednik

Vedran Kinkela

Na temelju članka 32. Statuta Općine Matulji (,, Službene novine Primorsko – goranske županije“ broj 26/09, 38/09, 8/13, 17/14, 29/14, 4/15 pročišćeni tekst, 39/15, 7/18, 23/21 i 36/23) Općinsko vijeće Općine Matulji na sjednici održanoj dana \_\_\_\_\_\_\_\_\_2025. donosi sljedeću

ODLUKU

1. Daje se suglasnost vlasnici k.č. 666/1 i k.č. 666/3, k.o. Matulji da pokrene postupak cijepanja dijela k.č.666/4 - Zad kuću, put od 291 m2, k.o. Matulji u površini od 106 m2 i površini 72 m2 i dijela k.č. 666/3 Zad kuću, dvorište, ruševina, ruševina, spremnik od ukupno 735 m2, k.o. Matulji u površini od 16 m2 i površini od 162 m2, sve prikazano na Prijedlogu diobe izrađenom po društvu Krešimir d.o.o. od lipnja 2025. godine koji je sastavni dio ove Odluke.
2. Trošak izrade i provedbe parcelacijskog elaborata snosi Podnositeljica zahtjeva.
3. Po provedbi parcelacijskog elaborata cijepanja iz točke 1. ove Odluke na Općinskom vijeću će se pokrenuti postupak ukidanja statusa javnog dobra.
4. Podnositeljica zahtjeva je dužna nakon provedbe parcelacijskog elaborata u katastru i zemljišnim knjigama i ukidanja statusa javnog dobra, zamijeniti dijelove k.č. 666/3 k.o. Matulji u svojem vlasništvu za dijelove k.č. 666/4 k.o Matulji sve prema Prijedlogu diobe koji je sastavni dio ove Odluke.
5. Zamjena nekretnina se provodi prema tržišnoj vrijednosti nekretnina. Općina Matulji neće snositi razliku u tržišnoj vrijednosti nekretnina ukoliko bi tržišna vrijednost nekretnine koju Općina dobiva u zamjenu bila veća od tržišne vrijednosti nekretnine koja se daje u zamjenu, obzirom se postupak providi na zahtjev i u interesu vlasnice k.č. 666/3 k.o. Matulji.
6. Ovom Odlukom stavlja se van snage Odluka Općinskog vijeća Općine Matulji KLASA: 944-08/24-01/1, UR.BROJ:2170-27-02/01-25-8 od 7.4.2025.

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina

KLASA: 944-08/24-01/1

URBROJ: 2170-27-02/01-25-

Matulji, \_\_\_\_\_\_2025.