

**REPUBLIKA HRVATSKA**

**PRIMORSKO-GORANSKA ŽUPANIJA**



**OPĆINA MATULJI**

**Općinsko vijeće**

***Z A P I S N I K***

***sa 1. sjednice Općinskog vijeća Općine Matulji održane***

***28.07.2025. godine u vijećnici Općine Matulji***

Sjednicu je u **17,03** sati otvorila **PREDSJEDNICA** Općinskog vijeća Općine Matulji, Iva Letina.

**PREDSJEDNICA** Općinskog vijeća proziva vijećnike te utvrđuje da su:

**Sjednici nazočni sljedeći vijećnici:** Eduard Baćić,Ivana Bratović, Ivan Črnjarić, Miljenko Hegeduš, Slobodan Juračić, Iva Letina, Vladan Mekterović, Andrea Miculinić Đurić, Sandro Pecman, Rajko Stanić, Marija Sušanj i Morena Sušanj.

**Opravdano odsutni vijećnici:** Marko Boras Mandić, Vedran Kinekala i Doris Stanić

**PREDSJEDNICA** Općinskog vijeća - konstatira da je sjednici Općinskog vijeća **prisutno 12 vijećnika (od ukupno 15 vijećnika**)te da će sve odluke donesene na sjednici biti pravovaljane.

**Sjednici Vijeća nazočni su:**

1. Općinska načelnica Općine Matulji, Ingrid Debeuc
2. Zamjenica općinske načelnice Općine Matulji, Karin Brajković
3. Pročelnica Jedinstvenog upravnog odjela Općine Matulji, Irena Gauš,
4. Voditeljica Odsjeka za samoupravu i upravu, Smiljana Veselinović
5. Ugovoreni snimatelj Obrta RIF-MARKETING, Nikola Cvjetović
6. Novinarka Novog lista, Aleksandra Kućel Ilić
7. Viša savjetnica za poslove izvršnog i predstavničkog tijela, Diana Grbac Lazar

**PREDSJEDNICA** Općinskog vijeća – izvijestila je da su zaprimljene informacije o osnivanju kluba vijećnika i to:

* Klub vijećnika PGS/Unija kvarnera: članovi su Rajko Stanić, Marija Sušanj i Marko Boras Mandić
* Klub vijećnika HDZ-a: članovi su Andrea Miculinić Đurić, Ivana Bratović, Iva Letina
* Klub vijećnika SDP-a: članovi su Vedran Kinkela, Vladan Mekterović, Morena Sušanj, Eduard Baćić, Doris Stanić i Slobodan Juračić

Za ovjerovitelje zapisnika **JEDNOGLASNO** su izabrani: **Eduard Baćić i Ivana Bratović.**

**PREDSJEDNICA** Općinskog vijeća poziva Općinsku načelnicu da podnese Izvješće o aktivnostima od stupanja na dužnost načelnice do današnje sjednice.

**OPĆINSKA NAČELNICA** - daje kratak pregled aktualnosti za period od 06.06.2025. do 28.07.2025. godine.

**PREDSJEDNICA** Općinskog vijeća poziva vijećnike na davanje komentara po Izvješću Općinske načelnice.

**PREDSJEDNICA** Općinskog vijeća utvrđuje da se nitko od vijećnika nije javio za komentar te poziva vijećnike na postavljanje novih vijećničkih pitanja.

***Vijećnička pitanja:***

**SLOBODAN JURAČIĆ** – rekao je da je prvo obećanje biračima u općini Matulji bilo da će kao izvršna vlast u Općini Matulji posao obavljati volonterski. Pitao je da li ostaje kod tog obećanja. Također je zamolio da vijećnicima i biračima da podatak kolika je volonterska naknada za obavljanje dužnosti Načelnice i kolika je plaća za profesionalni rad Zamjenice načelnice koja je odmah po preuzimanju izabrala profesionalni status. Podatke je zatražio u bruto iznosu.

**OPĆINSKA NAČELNICA** – odgovorila je na prvi dio pitanja te je rekla da do 22.08.2025. radi na poslovima medicinske sestre u Zdravstvenom centru Matulji, našla je zamjenu, te će od 25.08.2025. profesionalno obavljati dužnost općinske načelnice. S obzirom na stanje koje je zatekla i obim poslova koje ima u Općini Matulji smatra da nije pošteno odrađivati i jedan i drugi posao. Rekla je da je njena volonterska naknada cca 1020 € bruto, a za 6. mjesec je dobila na račun 660€ načelničke volonterske naknade. Također je rekla da kada bude izmijenila status, da će se obratiti javnosti.

**VLADAN MEKTEROVIĆ** – pozdravio je kolege vijećnike, predsjednicu vijeća, načelnicu i zamjenicu te sve prisutne goste. Pitao je da kao izvršna vlast Općine Matulji predoči svoje stavove i namjere u vezi projekata koji su pokrenuti u Općini Matulji prije njenog preuzimanja vlasti, prvenstveno u odnosu na kapitalne projekte i to: izgradnja novog dječjeg vrtića u Rukavcu, stavljanje u funkciju Radne zone Miklavija s naglaskom na funkciju „prvog platoa“ i razvoja ostatka u suradnji sa Lučkom upravom Rijeka, HŽ-om te HAC-om, izgradnja rotora u centru Matulja na križanju Kvarnerske i Kastavske ceste, izgradnja rotora u Mučićima na ulazu u radnu zonu, uređenje Doma Hangar, uređenje Lisine – planinarski dom, uređenje vatrogasnog doma i društvenih sadržaja u Munama, uređenje društvenih sadržaja u Permanima – Dom Permani, uređenje dječjeg igrališta Kalić u Rukavcu te izgradnja objekata u Amfiteatru u Matuljima (garderoba, skladište te sanitarni čvor za posjetitelje).

Postavio je 2. pitanje - Općina Matulji je unazad cca mjesec dana jednostrano raskinula Ugovor o pružanju usluga fotografiranja tiskovnih konferencija, događaja i manifestacija na području Općine, koji ugovor je s dotadašnjim pružateljem usluge – fotografskih obrtom sa područja Općine Matulji bio sklopljen na određeno vrijeme do kraja ove godine. Zamolio je informaciju da li je, i ako da s kime i pod kojim uvjetima sklopljen novi ugovor o pružanju usluga fotografiranja (predmet i cijena usluge te trajanje ugovora). Rekao je da ako je sklopljen taj ugovor, da mu se dozvoli uvid u taj ugovor.

**OPĆINSKA NAČELNICA** – rekla je da će na 1. pitanje dati pismeni odgovor u zakonskom roku. Vezano za 2. pitanje odgovorila je da se odlučila na raskid ugovora zato što se nije znala tko je ta osoba jer društvene djelatnosti surađuju s tom osobom, a fotograf se nije službeno predstavio. Rekla je da nema veze, da je možda propustio priliku. Ali prilikom jedne manifestacije u mjestu Škrapna bila je prisutna cijelo vrijeme, možda ne službeno, ali je fotograf znao koga fotografira, a fotograf je propustio priliku da slika nju i zamjenicu. Drugi dan je na službenim općinskim stranicama izašao komentar da načelnica nije bila prisutna, sa raznoraznih profila. Tražila je uvid u ugovor fotografa, jer misli da ako je netko pod ugovorom, ne može dozvoliti da propusti slikati načelnicu. Nakon uvida u ugovor vidjela je da je ugovor sklopljen na 10.000 €, od kojih je do sada na fotografije Općine Matulji utrošeno 8.700 €, do 7. mjeseca te da će biti po ugovoru i više, jer ima još manifestacija do 12. mjeseca. Odlučila se za jednostrani prekid ugovora jer se to po Ugovoru moglo napraviti. Za sada nije potpisan ugovor, zovu fotografa po potrebi i plaćaju ga po pruženoj usluzi. Nisu se još na nikoga odlučili, tražili su nekoliko ponuda te će se izabrati najpovoljnija, potpuno nepristrana ponuda.

**PREDSJEDNICA** Općinskog vijeća – rekla je da bi voljela da su dobivali ovakva podrobna pitanja u prethodnom sazivu i informacije koje se sad traže, ali svakako imaju pravo na to. Rekla je da se ne sjeća da su imali ikakvog pojma o paušalnim ugovorima koji su se sklapali.

**EDUARD BAĆIĆ** – pitao je tko i po čijoj dozvoli deponira iskopni materijal ispod starih plodina na k.č. 2723 k.o. Matulji.

**OPĆINSKA NAČELNICA** – odgovorila je da ne zna točno i da je išla prijava prema komunalnom odsjeku te će pismeno odgovoriti.

**SANDRO PECMAN** – 1. pitanje – pitao je vezano za županijsku cestu Brešca – Brgud, da li je kontaktirala ŽUC, te da proba izvršiti pritisak da se izda dozvola koja je u Uredu u Opatiji i da se krene sa tim dalje. 2. pitanje je vezano za kamere za divlje deponije, da li su sve postavljene te da li je pokrenut postupak nakon što su počinitelji ulovljeni te da li je naplaćena koja kazna.

**OPĆINSKA NAČELNICA** – odgovorila je da što se tiče ceste da je govorila sa gospodinom Maršanićem, ali potpuno neslužbeno jer s obzirom na opseg poslova koji ima nije se stigla posvetiti tome, ali da je to svakako prioritet. Što se tiče kamera, na njen upit komunalnom odjelu, navodno su kamere postavljene. Jedan je počinitelj uhvaćen za vrijeme dnevne smjene te je kažnjen, a u tijeku noći nemaju uvid jer je rezolucija slaba i ne mogu očitati podatke. Treba vidjeti što će se tu poduzeti. Jedini uvjet koji nije ispunjen, a koji je tražila, su tabele koje bi označile te kamere. Uputila je prijedlog Odsjeku za komunalni sustav, te je rekla da svi znaju kako stvari stoje, te da treba poraditi na problemima u kući, a onda će i van.

**PREDSJEDNICA** Općinskog vijeća – iznosi da je dana 18. srpnja 2025. godine dostavljen dnevni red 1. sjednice, a dana 25. srpnja 2025. godine dopuna dnevnog reda.

Na predloženi dnevni red vijećnik Slobodan Juračić dao je prigovor u roku utvrđenom Poslovnikom. Navedeni prigovor nije sukladan odredbi članka 63. stavak 3. Poslovnika prema kojoj se pisani prigovor može podnijeti ako predsjednik Vijeća ne uvrsti određenu točku u prijedlog dnevnog reda.

Sukladno članku 63. stavku 5. Poslovnika Općinskog vijeća Općine Matulji predloženi Dnevni red smatra se utvrđenim jer podneseni prigovor nije sukladan članku 63. Poslovnika. Slijedom toga daje na glasanje sljedeći dnevni red:

***Dnevni red***

1. ***Izbor i imenovanje članova radnih tijela Općinskog vijeća Općine Matulji,***

*Izvjestitelj: Predsjednica Odbora za izbor i imenovanje Ivana Bratović,*

1. ***Prijedlog Odluke o raspoređivanju sredstava proračuna Općine Matulji za redovito godišnje financiranje političkih stranaka u 2025. godini za razdoblje od konstituiranja Općinskog vijeća Općine Matulji***

*Izvjestitelj: Pročelnica Jedinstvenog upravnog odjela Irena Gauš,*

1. ***Prijedlog Zaključka o financijskoj potpori NK Mune za organizaciju „23. Memorijalnog turnira Miloš Dujmović“***

*Izvjestitelj: Pročelnica Jedinstvenog upravnog odjela Irena Gauš,*

1. ***Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2173/3, k.o. Matulji***

*Izvjestitelj:**Općinska načelnica Ingrid Debeuc*

1. ***Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2172/1 i 2172/4, k.o. Matulji***

*Izvjestitelj: Općinska načelnica Ingrid Debeuc*

1. ***Izvješće o korištenju proračunske zalihe za razdoblje 01.04.-30.06.2025. godine***

*Izvjestitelj: Općinska načelnica Ingrid Debeuc*

**PREDSJEDNICA** Općinskog vijeća **konstatira da je Općinsko Vijeće sa 10 glasova ZA i 2 glasa PROTIV prihvatilo Dnevni red.**

Vijećnici koji su glasali ZA: Eduard Baćić,Ivana Bratović, Ivan Črnjarić, Miljenko Hegeduš, Iva Letina, Andrea Miculinić Đurić, Sandro Pecman, Rajko Stanić, Marija Sušanj i Morena Sušanj.

Vijećnici koji su glasali PROTIV: Slobodan Juračić i Vladan Mekterović.

***AD-1.* *Izbor i imenovanje članova radnih tijela Općinskog vijeća Općine Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Objasnila je da je prilikom izmjene člana Odbora za izbor i imenovanje došlo do pogreške te da umjesto Robert Cetina ispravno je Roberta Cetina.

**PREDSJEDNICA** Općinskog vijeća otvara raspravu te s obzirom da se nitko nije javio za raspravu daje prijedlog Odluke o izboru članova Odbora za Statut, Poslovnik i normativnu djelatnost Općinskog vijeća Općine Matulji, prijedlog Odluke o izboru članova Odbora za poslovni prostor, stambene poslove i imovinsko-pravna pitanja Općinskog vijeća Općine Matulji, prijedlog Odluke o izboru članova Odbora za pitanja boraca antifašističkog i Domovinskog rata Općinskog vijeća Općine Matulji, prijedlog Odluke o izboru članova Odbora za proračun i financije Općinskog vijeća Općine Matulji, prijedlog Odluke o izboru članova Odbora za gospodarstvo, poduzetništvo i ruralni razvoj Općinskog vijeća Općine Matulji, prijedlog Odluke o izboru članova Odbora za društvene djelatnosti, prijedlog Odluke o izboru članova Odbora za prostorno uređenje i strateški razvoj Općinskog vijeća Općine Matulji, prijedlog Odluke o izboru članova Odbora za komunalno gospodarstvo, zaštitu i spašavanje te zaštitu okoliša Općinskog vijeća Općine Matulji te prijedlog Odluke o izmjeni Odluke o izboru Odbora za izbor i imenovanje Općinskog vijeća Općine Matulji na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Odluku o izboru članova Odbora za Statut, Poslovnik i normativnu djelatnost Općinskog vijeća Općine Matulji, Odluku o izboru članova Odbora za poslovni prostor, stambene poslove i imovinsko-pravna pitanja Općinskog vijeća Općine Matulji, Odluku o izboru članova Odbora za pitanja boraca antifašističkog i Domovinskog rata Općinskog vijeća Općine Matulji, Odluku o izboru članova Odbora za proračun i financije Općinskog vijeća Općine Matulji, Odluku o izboru članova Odbora za gospodarstvo, poduzetništvo i ruralni razvoj Općinskog vijeća Općine Matulji, Odluku o izboru članova Odbora za društvene djelatnosti, Odluku o izboru članova Odbora za prostorno uređenje i strateški razvoj Općinskog vijeća Općine Matulji, Odluku o izboru članova Odbora za komunalno gospodarstvo, zaštitu i spašavanje te zaštitu okoliša Općinskog vijeća Općine Matulji te Odluku o izmjeni Odluke o izboru Odbora za izbor i imenovanje Općinskog vijeća Općine Matulji.**

Vijećnici koji su glasali ZA: Eduard Baćić,Ivana Bratović, Ivan Črnjarić, Miljenko Hegeduš, Slobodan Juračić, Iva Letina, Vladan Mekterović, Andrea Miculinić Đurić, Sandro Pecman, Rajko Stanić, Marija Sušanj i Morena Sušanj.

***AD-2.* *Prijedlog Odluke o raspoređivanju sredstava proračuna Općine Matulji za redovito godišnje financiranje političkih stranaka u 2025. godini za razdoblje od konstituiranja Općinskog vijeća Općine Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio za raspravu daje Prijedlog Odluke o raspoređivanju sredstava proračuna Općine Matulji za redovito godišnje financiranje političkih stranaka u 2025. godini za razdoblje od konstituiranja Općinskog vijeća Općine Matulji na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Odluku o raspoređivanju sredstava proračuna Općine Matulji za redovito godišnje financiranje političkih stranaka u 2025. godini za razdoblje od konstituiranja Općinskog vijeća Općine Matulji.**

Vijećnici koji su glasali ZA: Eduard Baćić,Ivana Bratović, Ivan Črnjarić, Miljenko Hegeduš, Slobodan Juračić, Iva Letina, Vladan Mekterović, Andrea Miculinić Đurić, Sandro Pecman, Rajko Stanić, Marija Sušanj i Morena Sušanj.

***AD-3.* *Prijedlog Zaključka o financijskoj potpori NK Mune za organizaciju „23. Memorijalnog turnira Miloš Dujmović“***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio za raspravu daje Prijedlog Zaključka o financijskoj potpori NK Mune za organizaciju „23. Memorijalnog turnira Miloš Dujmović“ na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Zaključak o financijskoj potpori NK Mune za organizaciju „23. Memorijalnog turnira Miloš Dujmović“.**

Vijećnici koji su glasali ZA: Eduard Baćić,Ivana Bratović, Ivan Črnjarić, Miljenko Hegeduš, Slobodan Juračić, Iva Letina, Vladan Mekterović, Andrea Miculinić Đurić, Sandro Pecman, Rajko Stanić, Marija Sušanj i Morena Sušanj.

***AD-4.* *Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2173/3, k.o. Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima te otvara raspravu.

U raspravi su sudjelovali vijećnici Slobodan Juračić, Iva Letina, načelnica Ingrid Debeuc i pročelnica Irena Gauš.

**PREDSJEDNICA** Općinskog vijeća, nakon završene rasprave, daje Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2173/3, k.o. Matulji na glasanje.

**OPĆINSKO VIJEĆE je sa 8 glasova ZA , 1 glasom PROTIV i 3 glasa SUZDRŽAN donijelo Odluku o zaključenju Predugovora o kupoprodaji i zaključenju Ugovora o kupoprodaji k.č. 2173/3, k.o. Matulji.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Iva Letina, Andrea Miculinić Đurić, Sandro Pecman, Rajko Stanić i Marija Sušanj.

Vijećnik koji je glasao PROTIV: Slobodan Juračić

Vijećnici koji su glasali SUZDRŽAN: Eduard Baćić, Vladan Mekterović i Morena Sušanj.

***AD.5.* *Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2172/1 i 2172/4, k.o. Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio za raspravu daje Prijedlog Odluke o zaključenju Predugovora o kupoprodaji i zaključenju Ugovora o kupoprodaji k.č. 2172/1 i 2172/4, k.o. Matulji na glasanje.

**OPĆINSKO VIJEĆE je sa 8 glasova ZA i 4 glasa SUZDRŽAN donijelo Odluku o zaključenju Predugovora o kupoprodaji i zaključenju Ugovora o kupoprodaji k.č. 2172/1 i 2172/4, k.o. Matulji.**

Vijećnici koji su glasali ZA: Ivana Bratović, Ivan Črnjarić, Miljenko Hegeduš, Iva Letina, Andrea Miculinić Đurić, Sandro Pecman, Rajko Stanić i Marija Sušanj.

Vijećnici koji su glasali SUZDRŽAN: Eduard Baćić, Slobodan Juračić, Vladan Mekterović i Morena Sušanj.

***AD.6.* *Izvješće o korištenju proračunske zalihe za razdoblje 01.04.-30.06.2025. godine***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio za raspravu konstatira da je Općinsko vijeće primilo na znanje Izvještaj o korištenju sredstava proračunske zalihe za razdoblje od 01.04.2025. do 30.06.2025. godine.

**PREDSJEDNICA** Općinskog vijeća najavila je mogućnost izvanredne 2. sjednice Općinskog vijeća Općine Matulji za srijedu 30. srpnja 2025. godine u 16,30 sati. Materijali će biti poslani čim budu spremni.

Sjednica Općinskog vijeća Općine Matulji završila je u 17,41 sati.

Ovjerovitelji: Eduard Baćić

Ivana Bratović

Predsjednica

Općinskog vijeća Općine Matulji

Iva Letina