****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

**OPĆINSKI NAČELNIK**

KLASA: 400-01/25-04/2

URBROJ: 2170-27-02/1-25-2

Matulji, 26. rujna 2025. godine

**OPĆINSKO VIJEĆE**

**n/p predsjednice**

**- ovdje-**

**PREDMET: POLUGODIŠNJI IZVJEŠTAJ O IZVRŠENJU PRORAČUNA OPĆINE MATULJI ZA 2025. GODINU**

Temeljem članka 88. Zakona o proračunu („Narodne novine“ broj 144/21) i članka 46. Odluke o izvršavanju proračuna Općine Matulji za 2025. godinu („Službene novine Primorsko-goranske županije“ broj 18/24 i 5/25) dostavlja se Polugodišnji izvještaj o izvršenju Proračuna Općine Matulji za 2025. godinu.

Sadržaj polugodišnjeg izvještaja određen je Zakonom o proračunu i Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23), a sadrži:

1. **Opći dio** koji sadrži:
   * Sažetak Računa prihoda i rashoda i Računa financiranja
   * Račun prihoda i rashoda po ekonomskoj klasifikaciji, izvorima financiranja i funkcijskoj klasifikaciji te Račun financiranja prema ekonomskoj klasifikaciji i izvorima financiranja
2. **Posebni dio** koji sadrži:
   * izvještaj po organizacijskoj klasifikaciji
   * izvještaj po programskoj klasifikaciji (rashodi i izdaci iskazani po organizacijskoj klasifikaciji, izvorima financiranja i ekonomskoj klasifikaciji, raspoređeni u programe koji se sastoje od aktivnosti i projekata)
3. **Obrazloženje općeg dijela** 
   * obrazloženje ostvarenje prihoda i rashoda, primitaka i izdataka i prikaz manjka odnosno viška proračuna
4. **Posebne izvještaje**
   * Izvještaj o korištenju proračunske zalihe
   * Izvještaj o zaduživanju na domaćem i stranom tržištu novca i kapitala
   * Izvještaj o danim jamstvima i plaćanjima po protestiranim jamstvima.

Također, sukladno članku 60. Zakona o proračunu te članku 16. Odluke o izvršavanju Proračuna Općine Matulji za 2025. godinu Općinski načelnik u Polugodišnjem izvještaju izvještava Općinsko vijeće o provedenim preraspodjelama sredstava proračuna.

Sukladno članku 88. Zakona o proračunu upravno tijelo za financije izrađuje polugodišnji izvještaj o izvršenju proračuna i dostavlja ga općinskom načelniku do 15. rujna, nakon čega načelnik podnosi Općinskom vijeću na donošenje prijedlog polugodišnjeg izvještaja o izvršenju proračuna do 30. rujna.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc, pročelnica Jedinstvenog upravnog odjela Irena Gauš i voditeljica Odsjeka za proračun i financije.

OPĆINSKA NAČELNICA

Ingrid Debeuc, v.r.