|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/23-03/0007  URBROJ: 2170-27-02/1-25-7  Matulji, 26.09.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Procjene rizika od velikih nesreća za područje Općine Matulji Revizija II. – 1/2024.**

Poštovani,

u privitku dostavljamo prijedlog Procjene rizika od velikih nesreća za područje Općine Matulji Revizija II. – 1/2024.

Izvjestitelji na radnim tijelima te sjednici Općinskog vijeća biti će Zamjenica Općinske načelnice Karin Brajković i Voditeljica Odsjeka za samoupravu i upravu Smiljana Veselinović.

**OPĆINSKA NAČELNICA**

**Ingrid Debeuc, v.r.**

**OBRAZLOŽENJE**

**uz prijedlog Procjene rizika od velikih nesreća za područje Općine Matulji Revizija II. – 1/2024.**

Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave donosi procjenu rizika od velikih nesreća. Procjena se izrađuje u svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima.

Posljednja Revizija procjene rizika od velikih nesreća za područje Općine Matulji izrađena je 2021. godine. Protekom trogodišnjeg razdoblja temeljem obveze iz članka 17. stavak 1. Zakona o sustavu civilne zaštite („Narodne novine 82/15, 118/18, 31/20, 20/21 i 114/22) Općinski načelnik je donio Odluku o načinu izrade i osnivanju radne skupine za izradu -Revizije II. Procjene rizika od velikih nesreća na području Općine Matulji, KLASA: 024-04/23-03/0007 URBROJ: 2170-27-02/1-23-0001 od 11.12.2023. godine.

Zadatak radne skupine bio je proučiti do sada važeću Reviziju I. Procjene rizika od velikih nesreća za područje Općine Matulji, važeću Procjenu rizika Primorsko-goranske županije, te Smjernice za izradu procjena rizika od velikih nesreća za područje Primorsko-goranske županije, temeljem kojih će ažurirati podatke sadržane u Procjeni rizika od velikih nesreća za područje Općine Matulji i izraditi akt Revizije II. Procjene rizika od velikih nesreća za područje Općine Matulji.

Kako je procjena rizika od velikih nesreća osnova za izradu plana djelovanja civilne zaštite uz reviziju Procjene rizika od velikih nesreća za Općinu Matulji izrađen je i Plan djelovanja civilne zaštite Općine Matulji.

Plan djelovanja sustava civilne zaštite donosi se radi utvrđivanja organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno-tehničkih sredstava te mjera i postupaka za provedbu zaštite i spašavanja u katastrofi i velikoj nesreći.

Sukladno članku 11. stavku 2. Zakona o pravu na pristup informacijama (NN 25/13, 85/15, 69/22) za Procjena rizika od velikih nesreća Revizija II. – 1/2024. provedeno je javno savjetovanje u trajanju od 30 dana.

Po provedenom postupku savjetovanja Općinska načelnica upućuje Prijedlog procjene rizika od velikih nesreća za područje Općine Matulji Revizija II. – 1/2024.na razmatranje i usvajanje Općinskom vijeću.

OPĆINSKA NAČELNICA

Ingrid Debeuc