|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
|  | | |

KLASA: 940-04/25-01/25

URBROJ: 2170-27-02/01-25-2

Matulji, 26.09.2025.

**OPĆINSKO VIJEĆE**

**-ovdje-**

**PREDMET: Prijedlog Odluke o ukidanju statusa javnog dobra na k.č. 145/1 k.o.** **Matulji**

Poštovani,

U privitku dostavljamo Prijedlog Odluke o ukidanju statusa javnog dobra na k.č. 145/1 k.o. Matulji.

Izvjestitelji na radnim tijelima te sjednici Općinskog vijeća biti će predsjednik Odbora za poslovni prostor, stambene poslove i imovinsko pravna pitanja Vedran Kinkela.

OPĆINSKA NAČELNICA

Ingrid Debeuc, v.r.

OBRAZLOŽENJE UZ PRIJEDLOG ODLUKE O UKIDANJU

STATUSA JAVNOG DOBRA NA K.Č. 145/1 K.O. MATULJI

Radi privođenja zemljišta u Radnoj zoni R-2 u Matuljima Općina Matulji pristupila je izradi projektne dokumentacije i ishođenju potrebnih dozvola za izgradnju prometnice-kolnog pristupa sjeverno od ceste B2-C-C1 na k.č. 108/1, 108/2, 110/1,110/2, 144/1, 145/1 sve k.o. Matulji.

U provedbi građevinske dozvole KLASA: UP/I-361-03/24-01/000117 URBROJ: 2170-03-06/6-24-0019 od 12.11.2024. godine pristupilo se izradi geodetskog elaborata radi spajanja svih navedenih katastarskih čestica na način da se u katastru i zemljišnim knjigama dobije jedinstvena katastarska čestica prometnice.

Prilikom izrade geodetskog elaborata utvrđeno je da su čestice u različitom režimu vlasništva odnosno da su k.č. 108/1, 108/2, 110/1,110/2, 144/1 dok je na k.č. 145/1 cesta od 125 m2 upisana u z.k.ul. 2339 k.o. Matulji upisano javno dobro u općoj uporabi u vlasništvu Općine Matulji te ovu česticu prema trenutnom stanju upisa nije moguće spojiti u jedinstvenu katastarsku česticu.

Stoga je sa ove katastarske čestice potrebno ukinuti status javnog dobra u općoj uporabi što je u nadležnosti Općinskog vijeća.

Slijedom navedenog, a kako bi se mogla nastaviti provedba projekta uređenja prometnih površina u Radnoj zoni R-2 Općinska načelnica predlaže Općinskom vijeću donošenje odluke o ukidanju statusa javnog dobra sa k.č. 145/1 k.o. Matulji.

Matulji, 26.09.2025.

OPĆINSKA NAČELNICA

Ingrid Debeuc v.r.

Na temelju članka 32. Statuta Općine Matulji (,, Službene novine Primorsko – goranske županije“ broj 26/09, 38/09, 8/13, 17/14, 29/14, 4/15 pročišćeni tekst, 39/15, 7/18, 23/21 i 36/23) Općinsko vijeće Općine Matulji na sjednici održanoj dana \_\_\_\_\_\_\_\_\_\_\_\_\_\_\_\_\_\_ donijelo je sljedeću

ODLUKU

O UKIDANJU STATUSA JAVNOG DOBRA

**I.**

Ukida se status javnog dobra u općoj uporabi na nekretnini k.č. 145/1 Dolčina, cesta od 125 m2 upisana u z.k.ul. 2339 k.o. Matulji, te ista sada predstavlja zemljište u vlasništvu Općine Matulji.

**II.**

Nakon stupanja na snagu ove Odluke Zemljišno-knjižni odjel Općinskog suda u Rijeci, Stalna služba u Opatiji izvršit će u zemljišnim knjigama brisanje statusa javnog dobra na k.č. 145/1 Dolčina, cesta od 125 m2 upisana u z.k.ul. 2339 k.o. Matulji i upisati pravo vlasništva na ime i u korist Općine Matulji.

**III.**

Ova Odluka stupa na snagu danom donošenja a objavit će se u „Službenim novinama Općine Matulji“.

KLASA: 940-04/25-01/25

URBROJ: 2170-27-02/01-25-

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina