|  |  |  |
| --- | --- | --- |
| ohttp://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKA NAČELNICA** | |
| KLASA: 944-05/18-01/0040  URBROJ: 2170-27-02/1-25-14  Matulji, 25.09.2025. | | **OPĆINSKO VIJEĆE**  **-ovdje-** |

**PREDMET:** Prijedlog Odluke o ukidanju statusa javnog dobra na k.č. 2887/5 k.o. Kućeli

Poštovani,

U privitku dostavljamo na razmatranje i usvajanje prijedlog Odluke o ukidanju statusa javnog dobra na k.č. 2887/5 k.o. Kućeli.

Izvjestitelj na radnim tijelima te sjednici Općinskog vijeća biti će Predsjednik Odbora za poslovni prostor, stambene poslove i imovinsko-pravna pitanja Vedran Kinkela.

S poštovanjem,

OPĆINSKA NAČELNICA

Ingrid Debeuc v.r

OBRAZLOŽENJE UZ TOČKU DNEVNOG REDA

„ DONOŠENJE ODLUKE O UKIDANJU STATUSA JAVNOG DOBRA NA K.Č. 2887/5 K.O. KUĆELI”

Kata Dokoza i Krsto Dokoza iz Matulja, Kućeli 51, suvlasnici su nekretnine grč. 29 k.o. Kućeli obratili su se Općini Matulji sa zamolbom za otkup dijela nekretnine k.č. 2887/1 k.o. Kućeli u površini 20 m2, a koji je dio označen na geodetskoj skici- Prijedlogu kupnje dijela k.č. 2887/1 od 20 m2, od prosinca 2022., izrađenoj od strane društva Geo Simčić d.o.o. te na kojem se nalazi šterna s pripadajućem zemljištem.

Ranije formirani Mjesni odbor Kućeli pisano se očitovao da je suglasan sa prodajom dijela z.č. 2887/1 k.o. Kućeli.

Općinsko vijeće je na sjednici održanoj dana 09.03.2023. postupajući po zahtjevu Kate i Krsta Dokoza iz Matulja, Kućeli 51, donijelo odluku o suglasnosti za cijepanje k.č. 2887/1 k.o. Kućeli upisane kao javno dobro u općoj uporabi na način kako je to prikazano u grafičkom prilogu.

U nadležnom uredu za katastar i nadležnom zemljišnoknjižnom odjelu proveden je parcelacijski elaborat, sukladno kojem je parceliran predmetni dio k.č. 2887/1 k.o. Kućeli te je nastala novoformirana k.č. 2887/5 Kućeli, put od 19 m2 upisana u zk.ul. 3013 k.o. Kućeli.

Kako je u zemljišnim knjigama Općinskog suda Rijeka, Stalna služba u Opatiji, predmetna nekretnina upisana kao javno dobro u općoj uporabi predlaže se Općinskom vijeću da donese Odluku o skidanju statusa javnog dobra na predmetnoj k.č. 2887/5 k.č. 2887/5 Kućeli, put od 19 m2 upisana u zk.ul. 3013 k.o. Kućeli nastalom parcelacijom od k.č. 2887/1 k.o. Kućeli.

Po provedenom postupku uknjižbe Općine kao vlasnika zemljišta, pokrenuti će se postupak prodaje utvrđen aktima Općine i po cijeni koju će utvrditi stalni sudski vještak.

Odbor za poslovni prostor, stambene poslove i imovinsko pravna pitanja

Predsjednik

Vedran Kinkela

Na temelju članka 32. Statuta Općine Matulji („Službene novine Primorsko -goranske županije„ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 23/21 i 36/23) Općinsko vijeće Općine Matulji na sjednici održanoj dana \_\_\_\_\_\_\_\_\_\_\_\_\_\_\_ donosi

ODLUKU O UKIDANJU STATUSA JAVNOG DOBRA

**I.**

Ukida se status javnog dobra u općoj uporabi na k.č. 2887/5 Kućeli, put od 19 m2 upisana u zk.ul. 3013 k.o. Kućeli te ista sada predstavlja zemljište u vlasništvu Općine Matulji.

**II.**

Nakon stupanja na snagu ove Odluke, Zemljišno-knjižni odjel Općinskog suda u Rijeci, Stalna služba u Opatiji, provest će u zemljišnim knjigama uknjižbu na način da će se na k.č. 2887/5 Kućeli, put od 19 m2 upisana u zk.ul. 3013 k.o. Kućeli brisati uknjižba javnog dobra u općoj uporabi i kao vlasnika zemljišta upisati Općinu Matulji.

**III.**

Ova Odluka stupa na snagu osmog dana od objave u „Službenim novinama Općine Matulji“..

KLASA: 944-05/18-01/0040

URBROJ: 2170-27-01/01-25-

Matulji,

OPĆINSKO VIJEĆE OPĆINE MATULJI

Predsjednica Općinskog Vijeća

Iva Letina