|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-03/25-02/11  URBROJ: 2170-27-02/1-25-2  Matulji, 25.09.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke izmjeni Odluke o naknadi za rad i drugim pravima općinskog načelnika i zamjenika općinskog načelnika koji dužnost obnašaju bez zasnivanja radnog odnosa**

Poštovani,

u privitku dostavljamo prijedlog Odluke o izmjeni Odluke o naknadi za rad i drugim pravima općinskog načelnika i zamjenika općinskog načelnika koji dužnost obnašaju bez zasnivanja radnog odnosa.

Izvjestitelj na radnim tijelima te sjednici Općinskog vijeća biti će Općinska načelnica Ingrid Debeuc.

OPĆINSKA NAČELNICA:

Ingrid Debeuc, v.r.

**OBRAZLOŽENJE**

**PRIJEDLOGA ODLUKE O IZMJENI ODLUKE**

**O NAKNADI ZA RAD I DRUGIM PRAVIMA OPĆINSKOG**

**NAČELNIKA I ZAMJENIKA OPĆINSKOG NAČELNIKA KOJI DUŽNOST OBNAŠAJU BEZ ZASNIVANJA RADNOG ODNOSA**

PRAVNA OSNOVA

Usklađenje s Odlukom o ustrojstvu i djelokrugu općinske uprave Općine Matulji

ANALIZA STANJA I PITANJA KOJA SE UREĐUJU

Prijedlogom odluke usklađuje se sadržaj općeg akta koji uređuje plaću općinskog načelnika i zamjenika općinskog načelnika koji dužnost obnašaju bez zasnivanja radnog odnosa s sadržajem odluke o ustrojstvu i djelokrugu općinske uprave Općine Matulji

FINANCIJSKI UČINAK

Provedba ove Odluke nema financijski učinak na Proračun Općine Matulji.

OPĆINSKA NAČELNICA:

Ingrid Debeuc, v.r.

Na temelju članka 6. stavka 2. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21, 36/23), Općinsko vijeće Općine Matulji na sjednici održanoj dana 2025. godine donosi

**ODLUKU**

**o izmjeni Odluke** **o naknadi za rad i drugim pravima općinskog**

**načelnika i zamjenika općinskog načelnika koji dužnost obnašaju bez zasnivanja radnog odnosa**

**Članak 1.**

U Odluci o naknadi za rad i drugim pravima općinskog načelnika i zamjenika općinskog načelnika koji dužnost obnašaju bez zasnivanja radnog odnosa („Službene novine Primorsko-goranske županije“ broj 36/23, u daljnjem tekstu: Odluka) članak 3. mijenja se i glasi:

„Dužnosnik koji dužnost obnaša bez zasnivanja radnog odnosa ima pravo na naknadu stvarnih materijalnih troškova nastalih u vezi s obnašanjem dužnosti, i to dnevnice, putnih troškova i troškova noćenja na službenom putovanju u visini koja je propisana aktima koji se primjenjuju na službenike i namještenike u upravnim tijelima Općine Matulji.“

**Članak 2.**

U Odluci članak 5. stavak 1. mijenja se i glasi:

„Pojedinačna rješenja o visini naknade dužnosnika utvrđene ovom Odlukom donosi pročelnik Upravnog odjela za samoupravu i upravu.“

**Članak 3.**

Ova odluka stupa na snagu osmog dana od dana objave u „Službenim novinama Općine Matulji“.

Klasa:

Ur. broj:

Matulji, 2025. godine

**OPĆINSKO VIJEĆE OPĆINE MATULJI**

**Predsjednica Općinskog vijeća**

**Iva Letina**