**OPĆINA MATULJI**, Matulji, Trg maršala Tita 11, OIB:23730024333, koju zastupa Općinska načelnica Ingrid Debeuc (u daljnjem tekstu: Vlasnik)

**i**

**HEP-Operator distribucijskog sustava d.o.o., Zagreb,** Zagreb, Ulica grada Vukovara 37, OIB:46830600751, zastupan po Josipu Frišu, univ.mag.ing.el., direktoru distibucijskog područja Elektroprimorje Rijeka, Ulica V. C. Emina 2, Rijeka, temeljem punomoći direktora HEP-Operatora distribucijskog sustava d.o.o., kao ovlaštenik prava služnosti (u daljenjem tekstu: Ovlaštenik prava služnosti)

zaključili su slijedeći

**U G O V O R**

**o osnivanju prava stvarne služnosti**

**Čl. 1.**

(1) Ugovorne strane suglasno utvrđuju:

- da je projekt izgradnje Istarskog ipsilona- A8, dionica: Anđeli- Matulji, faza 2B dopuna na puni profil autoceste od interesa za Republiku Hrvatsku

* da je društvo Hrvatske autoceste d.o.o. kao predlagatelj izvlaštenja ovlašteno rješavati imovinskopravne odnose na nekretninama u obuhvatu Lokacijske dozvole KLASA:UP/I-350-05/21-01/000176, UR:BROJ:531-06-02-01-01/04-22-0033 od 10.03.2022., pravomoćne dana 06.05.2022. te I. izmjena i dopuna lokacijske dozvole KLASA:UP/I-350-05/22-01/000108, UR:BROJ:531-06-02-02/03-22-0006 od 11.08.2022., pravomoćne dana 20.09.2022. izdane od strane Republike Hrvatske, Ministarstva prostornog uređenja, graditeljstva I državne imovine, radi izgradnje Istarskog ipsilona - A8, dionica: Anđeli-Matulji, faza 2B- dopuna na puni profil autoceste- građenje građevine infrastrukturne namjene prometnog sustava ETAPA II – prelaganje postojećih elektroinstalacija, Faza 2 poddionica 2B2-6 Frančići Matulji od km 45+000,00 do km 46+150,00, Elektroenergetska infrastruktura,
* da je za potrebe rješavanja imovinskopravnih odnosa na nekretninama obuhvaćenim planom nepotpunog izvlaštenja, koncesionar Bina Istra d.d. pribavio Elaborat nepotpunog izvlaštenja broj 174-1/2023, izrađen od strane Razmjer d.o.o. Zagreb iz rujna 2023. na temelju i u skladu s naprijed navedenim lokacijskim dozvolama,
* da je temeljem navedenog Elaborata za uspostavu prava služnosti utvrđeno da izgradnju/izmještanje predmetnog objekta treba izvršiti na nekretnini upisanoj u zemljišnim knjigama kao Javno dobro u općoj uporabi u vlasništvu Općine Matulji i to: k.č. 2128/1 ulica ukupne površine 1997 m2, upisana u zk.ul. 3030 k.o. Matulji (nastala cijepanjem od k.č. 2128/1 ulica pašnjak ukupne površine 4297 m2 upisane u zk.ul. 3030 k.o. Matulji) u površini služnosti 27 m2,
* da se temeljem čl. 4 Zakona o uređivanju imovinsko-pravnih odnosa u svrhu izgradnje infrastrukturnih građevina (NN 80/11, 144/21) ne plaćaju naknade za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedne od drugih, na njihovom zemljištu potrebnom za izgradnju infrastrukturnih građevina.

(2) Temeljem prethodnih utvrđenja ugovorne strane zaključuju ovaj ugovor te svoja prava i obveze reguliraju na način kako je to utvrđeno u slijedećim odredbama ovog ugovora.

**Čl. 2.**

(1) Zaključenjem ovog Ugovora Vlasnik dopušta Ovlašteniku prava služnosti, osnivanje prava služnosti u svrhu izgradnje Istarskog ipsilona- A8, dionica: Anđeli-Matulji, faza 2B-dopuna na puni profil autoceste- ETAPA II- prelaganje postojećih elektroinstalacija, Faza 2 poddionica 2B2-6 Frančići-Matulji od km 45+000,00 do km 46+150,00, elektroenergetska infrastruktura na nekretninama koje čine nerazvrstane ceste, a koje predstavljaju javno dobro u općoj uporabi u vlasništvu jedinice lokalne samouprave sukladno čl. 101. Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), i to:

- kč.br. 2128/1 ulica, površine 1997 m2, upisana u zk.ul. 3030 u k.o. Matulji (nastala cijepanjem k.č.br. 2128/1 ulica, pašnjak, ukupne površine 4297 m2 upisane u zk.ul. 3030 u k.o. Matulji), u površini služnosti od 27 m2, (dalje: poslužna nekretnina), a kako je prikazano na Kopiji katastarskog plana koja je sastavni dio Elaborata nepotpunog izvlaštenja broj 174-1/2023, izrađen od strane Razmjer d.o.o. Zagreb iz rujna 2023., koja je sastavni dio ovog Ugovora.

**Čl. 3.**

(1) Služnost iz čl. 2. ovog Ugovora daje se bez naknade sukladno odredbama čl.4 Zakona o uređivanju imovinsko-pravnih odnosa u svrhu izgradnje infrastrukturnih građevina (NN 80/11,144/21).

**Čl. 4.**

1. Služnost iz čl. 2. ovog Ugovora se osniva trajno, sve dok na nekretnini iz čl. 2. ovog Ugovora postoji elektroenergetska infrastruktura Ovlaštenika prava služnosti.

**Čl. 5.**

1. Ovlaštenik prava služnosti prilikom izgradnje/izmještanja postojećih elektroinstalacija dužan je pridržavati se svih tehničkih normativa te postupati s dužnom pažnjom kako se ne bi umanjila vrijednost dijelova nekretnina koje nisu obuhvaćeni pravom služnosti.
2. Ovlaštenik prava služnosti obvezuje se da će po okončanju naprijed navedenih radova, zemljište na kojem su izvedeni radovi dovesti u prvobitno stanje- poravnati iskopani teren, prekriti asfaltom ako je prije izvedenih radova površina bila asfaltirana, ukloniti ostatak korištenog materijala i sl. o svom trošku.

(3) Sve eventualne buduće radove koje namjerava izvršiti na poslužnoj nekretnini, u svrhu zbog koje je služnost osnovana, Ovlaštenik prava služnosti je dužan Vlasniku prethodno najaviti najkasnije 30 (slovima: trideset) dana prije početka radova, osim u hitnim slučajevima, kada je, zbog sigurnosti osoba i imovine, te radove potrebno izvršiti bez odgode.

**Čl. 6.**

1. Radi osiguravanja nesmetanog korištenja elektroinstalacija uključujući redovito i izvanredno održavanje, kao i popravke istih, Vlasnik nekretnine se obvezuje u svako doba omogućiti nesmetan pristup Ovlašteniku prava služnosti na dijelu nekretnine na kojoj je osnovana služnost.
2. U slučaju izvanrednih kvarova i oštećenja na elektroinstalacijama Ovlaštenik prava služnosti obvezuje se u što kraćem roku otkloniti kvarove/oštećenja.

**Čl. 7.**

(1) Vlasnik dopušta Ovlašteniku prava služnosti da bez naknadnih odobrenja ili suglasnosti, potpisom ovog Ugovora, ishodi u zemljišnim knjigama uknjižbu prava stvarne služnosti na poslužnoj nekretnini iz čl. 2. ovog Ugovora.

**Čl. 8.**

(1) Ugovorne strane se obvezuju da će prava i obveze iz ovog Ugovora u slučaju otuđenja nekretnine iz ovog ugovora, prenijeti na pravne slijednike.

**Čl. 9.**

(1) Sve eventualne sporove, ugovorne strane se obvezuju prvenstveno riješiti mirnim putem, a u suprotnom ugovara se nadležnost stvarno nadležnog suda na čijem području se nalaze poslužne nekretnine.

**Čl. 10.**

(1) Troškove sastava, ovjere i uknjižbe ovog Ugovora u cijelosti snosi Ovlaštenik prava služnosti.

(2) U znak prihvata prava i obveza, ugovorne strane potpisuju ovaj Ugovor.

(3) Ugovor se sastavlja u dovoljnom broju primjeraka za sve ugovorne strane.

KLASA: 940-04/23-01/0013

URBROJ: 2170-27-02/1-25-7

Matulji, \_\_\_\_\_\_\_\_\_\_\_\_\_.2025.

|  |  |  |
| --- | --- | --- |
| Za OPĆINU MATULJI.:  Općinska načelnica: |  | Za HEP Operator distribucijskog sustava d.o.o. Zagreb  Direktor: |
|  |  |  |
| Ingrid Debeuc |  | Josip Friš, univ. mag. ing. el. |