|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 601-04/24-01/9  URBROJ: 2170-27-02/1-24-3  Matulji, 26.09.2025. | | |

**OPĆINSKO VIJEĆE**

**- ovdje-**

**PREDMET: Prijedlog Izmjena Programa javnih potreba u predškolskom odgoju i obrazovanju te skrbi o djeci predškolske dobi u 2025. godini**

Poštovani,

u privitku dostavljamo prijedlog Izmjena Programa javnih potreba u predškolskom odgoju i obrazovanju te skrbi o djeci predškolske dobi u 2025. godini s obrazloženjem.

Izvjestitelji na radnim tijelima te sjednici Općinskog vijeća biti će Općinska načelnica Ingrid Debeuc i Pročelnica Jedinstvenog upravnog odjela Irena Gauš.

OPĆINSKA NAČELNICA

Ingrid Debeuc, v.r.

**OBRAZLOŽENJE PROGRAMA**

**JAVNIH POTREBA U PREDŠKOLSKOM ODGOJU I OBRAZOVANJU TE SKRBI O DJECI PREDŠKOLSKE DOBI U 2025. GODINI**

ZAKONSKA OSNOVA

Člankom 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisano je da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, među kojima se nalazi i briga o djeci.

Člankom 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) propisano je da mjerila za osiguranje sredstava za zadovoljavanje javnih potreba u djelatnosti predškolskog odgoja na području jedinice lokalne i područne (regionalne) samouprave utvrđuje predstavničko tijelo županije, a o korištenju sredstava za zadovoljenje javnih potreba odlučuje jedinica lokalne i područne (regionalne) samouprave koja je sredstva osigurala u svom proračunu.

Člankom 2. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) propisano je da jedinice lokalne i područne (regionalne) samouprave imaju pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci rane i predškolske dobi i radi zadovoljavanja tih potreba osnivati dječje vrtiće.

Člankom 37. Zakon o dadiljama („Narodne novine“ broj 37/13) propisano je da jedinice lokalne i područne (regionalne) samouprave sudjeluju u sufinanciranju djelatnosti dadilje, na području svoje jedinice, sukladno svojim programima i odredbama posebnog propisa kojim je uređen djelokrug jedinica lokalne i područne (regionalne) samouprave.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Općinsko vijeće Općine Matulji donijelo je 6. veljače 2014. godine Plan mreže dječjih vrtića na području Općine Matulji sukladno članku 14. Zakona o predškolskom odgoju i obrazovanju.

Planom je definirano da na području Općine Matulji djelatnost predškolskog odgoja i obrazovanja obavlja Dječji vrtić Matulji kojem je osnivač Općina Matulji.

U Dječjem vrtiću Matulji provode se redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima sukladno Godišnjem planu i programu Dječjeg vrtića Matulji za pedagošku godinu.

Sufinanciranje smještaja djece u ustanovama drugih osnivača i obrtima na području Primorsko-goranske županije provodi se sukladno odredbama Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije (“Službene novine Primorsko-goranske županije” broj 26/21) kojom su utvrđeni uvjeti, mjerila te postupak za ostvarivanje prava na sufinanciranje kao i visina sufinanciranja programa predškolskog odgoja i obrazovanja u ustanovama drugih osnivača registriranim za obavljanje djelatnosti predškolskog odgoja i obrazovanja te obrtima registriranim za čuvanje djece koji djelatnost obavljaju na području Primorsko-goranske županije.

Za ostvarivanje javnih potreba iz Program Proračunom Općine Matulji za 2025. godinu planirani su ukupni rashodi u iznosu 8.284.402,00 EUR, a koji se raspodjeljuju kako slijedi:

|  |  |
| --- | --- |
| **PROGRAM / AKTIVNOST** | **IZNOS** |
| 1. **REDOVNI PROGRAM DJEČJEG VRTIĆA MATULJI** | **3.243.737** |
| Redovni program | 3.193.657 |
| Kapitalna ulaganja u objekte i opremu | 50.080 |
| 1. **PREDŠKOLSKI ODGOJ** | **5.040.665** |
| Smještaj djece u drugim vrtićima | 106.000 |
| Programi za djecu predškolske dobi | 16.030 |
| Izgradnja Dječjeg vrtića u Rukavcu | 4.947.500 |
| **UKUPNO** | **8.284.402** |

Prema članku 48. Zakona o predškolskom odgoju osnivač je dužan osigurati sredstava za osnivanje i rad dječjeg vrtića, dok dječji vrtići osiguravaju sredstva prodajom usluga na tržištu i iz drugih izvora sukladno zakonu. Također, dječji vrtić naplaćuje svoje usluge od roditelja-korisnika usluga sukladno mjerilima koja utvrđuje predstavničko tijelo jedinice.

Uvjeti i mjerila za utvrđivanje cijene provedbe programa te uvjeti i mjerila za naplatu usluga Dječjeg vrtića Matulji utvrđeni su utvrđeni Odlukom o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika, a temeljem članka 48. stavka 4. Zakona o predškolskom odgoju i obrazovanju.

Dio sredstava za program javnih potreba osigurava se u državnom proračunu, i to za djecu s teškoćama u razvoju i darovitu djecu, za djecu pripadnika nacionalnih manjina te za program predškole, a za što se donosi odluka za svaku pedagošku godinu.

U državnom proračunu osiguravaju se i sredstva za fiskalnu održivost dječjih vrtića.

Izvori financiranja za provođenja Programa javnih potreba u 2025. godini su:

* Opći prihodi
* Primici od zaduživanja
* Pomoći temeljem prijenosa EU sredstava
* Pomoći iz državnog proračuna
* Prihodi za posebne namjene (sudjelovanje roditelja-korisnika usluga u cijeni usluge) -Dječji vrtić Matulji
* Pomoći proračunskim korisnicima iz nenadležnog proračuna
* Vlastiti prihodi

FINANCIJSKI UČINAK

Za provedbom ovog Programa planirani su rashodi u Proračunu Općine Matulji.

OPĆINSKA NAČELNICA

Ingrid Debeuc, v.r.

Na temelju članka 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 37. Zakona o dadiljama („Narodne novine“ broj 37/13 i 98/19) i članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji, na sjednici održanoj dana \_\_\_\_\_\_\_\_\_ 2025. godine donosi

IZMJENE PROGRAMA

JAVNIH POTREBA U PREDŠKOLSKOM ODGOJU I OBRAZOVANJU

TE SKRBI O DJECI PREDŠKOLSKE  
DOBI U 2025. GODINI

Članak 1.

(1) Programom javnih potreba u predškolskom odgoju i obrazovanju te skrbi o djeci predškolske dobi u 2025. godini (u daljnjem tekstu: Program) utvrđuju se djelatnosti, poslovi, programi i aktivnosti kojima se zadovoljavaju potrebe i interesi građana na području Općine Matulji.

(2) Programom se utvrđuju ciljevi, način i opseg zadovoljenja javnih potreba u predškolskom odgoju i obrazovanju te skrbi o djeci predškolske dobi

Članak 2.

(1) Cilj Programa je osiguranje dostupnosti i kvalitete programa odgoja, obrazovanja, zdravstvene zaštite, prehrane, socijalne skrbi, kao i čuvanja, brige i skrbi za djecu predškolske dobi stvarajući tako uvjete za cjelovit razvoj djece, osiguranje dobrobiti djece te očuvanje zdravlja djece.

(2) U skladu s ciljem Programa, Program obuhvaća:

* Programe koji se ostvaruju u predškolskoj ustanovi Dječji vrtić Matulji
* Sufinanciranje smještaja djece u ustanovama drugih osnivača i obrtima na području Primorsko-goranske županije sukladno posebnim odlukama
* Kapitalna ulaganja u postojeće objekte i opremu te izgradnja novog objekta
* Ostali programi za djecu predškolske dobi.

Članak 3.

(1) Općina Matulji osnivač je predškolske ustanove Dječji vrtić Matulji koja obavlja djelatnost predškolskog odgoja i u kojem se provode redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima sukladno Godišnjem planu i programu Dječjeg vrtića Matulji za pedagošku godinu.

(2) U Dječjem vrtiću Matulji se u pedagoškoj godini 2025./2026. provodi redoviti program u 26 skupina, i to skupine cjelodnevnog programa jaslica, skupine cjelodnevnog programa vrtića, skupine cjelodnevno/poludnevnog program vrtića te skupine programa za rano učenje talijanskog i engleskog jezika.

(3) U Programe Dječjeg vrtića, cjelodnevni vrtićki program, poludnevni program vrtića te cjelodnevni program jaslica pohađa upisano je ukupno 399 djece.

(4) Djeca s teškoćama u razvoju uključuju se u redovite programa Dječjeg vrtića Matulji te se obzirom na specifičnosti i teškoće djece uključuju i pomoćnici za djecu s teškoćama u razvoju ili treći odgajatelj u skupini.

(5) Dječji vrtić Matulji ima verificirane specijalizirane kraće programe - Mala igraonica na čakavštini i Kraći program katoličkog vjerskog odgoj koji se provode prema interesu u popodnevnim satima (35 sati godišnje).

Članak 4.

Uvjeti i mjerila za utvrđivanje cijene provedbe programa te uvjeti i mjerila za naplatu usluga Dječjeg vrtića Matulji utvrđeni su Odlukom o uvjetima i mjerilima za utvrđivanje cijene provedbe programa predškolskog odgoja i obrazovanja Ustanove Dječji vrtić Matulji te naplatu usluga od krajnjih korisnika („Službene novine Primorsko-goranske županije” broj 26/21, 40/23 i \_/25).

Članak 5.

Sufinanciranje smještaja djece u ustanovama drugih osnivača i obrtima na području Primorsko-goranske županije provodi se sukladno odredbama Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije (“Službene novine Primorsko-goranske županije” broj 26/21) kojom su utvrđeni uvjeti, mjerila te postupak za ostvarivanje prava na sufinanciranje kao i visina sufinanciranja programa predškolskog odgoja i obrazovanja u ustanovama drugih osnivača registriranim za obavljanje djelatnosti predškolskog odgoja i obrazovanja te obrtima registriranim za čuvanje djece koji djelatnost obavljaju na području Primorsko-goranske županije.

Članak 6.

(1) Po iskazanim potrebama roditelja te podnesenim zahtjevima Općina Matulji sufinancirati će smještaj djece u ustanovama drugih osnivača i obrtima na području Primorsko-goranske županije.

(2) Za pedagošku godinu 2024./2025. sufinancirat će se smještaj u ustanovama drugih osnivača i obrtima na području Primorsko-goranske županije za prosječno 21 dijete.

Članak 7.

(1) Programom se planiraju kapitalna ulaganja u postojeće objekte i opremu Dječjeg vrtića Matulji te izgradnja novog objekta.

(2) U 2025. godini planira se početak izvođenja radova izgradnje dječjeg vrtića u Rukavcu za što su dijelom dobivena bespovratna sredstva u okviru Nacionalnog plana oporavka i otpornosti Republike Hrvatske 2021.-2026. čime će se povećati kapacitet Dječjeg vrtića Matulji.

Članak 8.

Ostali programi za djecu predškolske dobi odnose se na aktivnosti koje provodi Općina Matulji koje uključuju suradnju u provođenju međunarodnog programa Ekoškole u Dječjem vrtiću Matulji te ostale programe i projekte za djecu.

Članak 9.

(1) Financijska sredstva za ostvarivanje javnih potreba iz ovog Programa planirana su u Proračunu Općine Matulji za 2025. godinu kako slijedi:

|  |  |
| --- | --- |
| **PROGRAM / AKTIVNOST** | **IZNOS** |
| 1. **REDOVNI PROGRAM DJEČJEG VRTIĆA MATULJI** | **3.243.737** |
| Redovni program | 3.193.657 |
| Kapitalna ulaganja u objekte i opremu | 50.080 |
| 1. **PREDŠKOLSKI ODGOJ** | **5.040.665** |
| Smještaj djece u drugim vrtićima | 106.000 |
| Programi za djecu predškolske dobi | 16.030 |
| Izgradnja Dječjeg vrtića u Rukavcu | 4.947.500 |
| **UKUPNO** | **8.284.402** |

(2)Izvori financiranja za provođenja Programa javnih potreba u 2025. godini su:

* Opći prihodi
* Primici od zaduživanja
* Pomoći temeljem prijenosa EU sredstava
* Pomoći iz državnog proračuna
* Prihodi za posebne namjene (sudjelovanje roditelja-korisnika usluga u cijeni usluge) -Dječji vrtić Matulji
* Pomoći proračunskim korisnicima iz nenadležnog proračuna
* Vlastiti prihodi

(3) Iznos sredstava koji je utvrđen za Općinu Matulji prema Odluci o dodjeli sredstava za fiskalnu održivost dječjih vrtića za pedagošku godinu 2024./2025. („Narodne novine“ broj 111/23), a sukladno Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića („Narodne novine“ broj 109/23) koristit će se za rashode za zaposlene Dječjeg vrtića Matulji u okviru Programa Redovni program Dječjeg vrtića Matulji.

Članak 10.

Jedinstveni upravni odjel nadzire izvršenje ovoga Programa, prati namjensko korištenje doznačenih sredstava te podnosi godišnje izvješće o ostvarivanju Programa Općinskom načelniku.

Članak 11.

Izmjene programa programa javnih potreba u predškolskom odgoju i obrazovanju te skrbi o djeci predškolske dobi u 2025. godini stupaju na snagu u roku od 8 (osam) dana od dana objave u „Službenim novinama Općine Matulji“.

KLASA: 601-04/24-01/9

URBROJ: 2170-27-01/1-24-

Matulji, \_\_\_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina