|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-03/25-02/11  URBROJ: 2170-27-02/1-25-2  Matulji,25.09.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke izmjeni Odluke o plaći i drugim pravima općinskog načelnika i zamjenika općinskog načelnika**

Poštovani,

u privitku dostavljamo prijedlog Odluke o izmjeni Odluke o plaći i drugim pravima općinskog načelnika i zamjenika općinskog načelnika.

Izvjestitelj na radnim tijelima te sjednici Općinskog vijeća biti će Općinska načelnica Ingrid Debeuc.

OPĆINSKA NAČELNICA:

Ingrid Debeuc, v.r.

**OBRAZLOŽENJE**

**PRIJEDLOGA ODLUKE**

**O IZMJENI ODLUKE O PLAĆI I DRUGIM PRAVIMA**

**OPĆINSKOG NAČELNIKA I ZAMJENIKA OPĆINSKOG NAČELNIKA**

PRAVNA OSNOVA

Članak 4. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23)

ANALIZA STANJA I PITANJA KOJA SE UREĐUJU

Prijedlogom odluke usklađuje se opći akt koji uređuje plaću općinskog načelnika i zamjenika općinskog načelnika s važećim Zakonom o plaćama u lokalnoj i područnoj (regionalnoj) samoupravi na način da se propisuje osnovica za obračun plaće u visini osnovice za izračun plaće državnih dužnosnika, prema propisima koji uređuju obveze i prava državnih dužnosnika, umjesto dosadašnje osnovice za obračun plaće službenika i namještenika u Jedinstvenom upravnom odjelu Općine Matulji.

S obzirom na predložene izmjene ustrojstva i djelokruga rada općinske uprave na način da se ukida Jedinstveni upravni odjel te formiraju tri samostalna upravna tijela, usklađuje se sadržaj Odluke o plaći i drugim pravima općinskog načelnika i zamjenika općinskog načelnika s navedenim.

FINANCIJSKI UČINAK

Provedba ove Odluke nema financijski učinak na Proračun Općine Matulji jer je osnovica za obračun plaće službenika i namještenika u Jedinstvenom upravnom odjelu Općine Matulji niža za 0,42 Eura od osnovice za izračun plaće državnih dužnosnika.

OPĆINSKA NAČELNICA:

Ingrid Debeuc, v.r.

Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21, 36/23), Općinsko vijeće Općine Matulji, na prijedlog Općinske načelnice Općine Matulji, na sjednici održanoj dana 2025. godine donosi

**ODLUKU**

**o izmjeni Odluke** **o plaći i drugim pravima**

**općinskog načelnika i zamjenika općinskog načelnika**

**Članak 1.**

U Odluci o plaći i drugim pravima općinskog načelnika i zamjenika općinskog načelnika („Službene novine Primorsko-goranske županije“ broj 46/22, 36/23) u daljnjem tekstu: Odluka) članak 5. mijenja se i glasi:

„Osnovica za obračun plaća dužnosnika utvrđuje se u visini osnovice za izračun plaće državnih dužnosnika, prema propisima koji uređuju obveze i prava državnih dužnosnika.“

**Članak 2.**

Članak 7. Odluke mijenja se i glasi:

„Dužnosnik koji dužnost obavlja profesionalno ima pravo na naknadu stvarnih materijalnih troškova nastalih u vezi s profesionalnim obavljanjem dužnosti, i to dnevnica, putnih troškova i troškova noćenja na službenom putovanju u visini koja je propisana aktima koji se primjenjuju na službenike i namještenike u upravnim tijelima Općine Matulji.“

**Članak 3.**

Članak 10. Odluke mijenja se i glasi:

„Dužnosnik ima pravo na naknadu troškova prehrane u visini naknade koju ostvaruju službenici i namještenici u upravnim tijelima Općine Matulji.“

**Članak 4.**

Članak 12. stavak 1. Odluke mijenja se i glasi:

„Pojedinačna rješenja o visini plaće i o ostvarivanju drugih prava dužnosnika utvrđenih ovom Odlukom donosi pročelnik Upravnog odjela za samoupravu i upravu.“

**Članak 5.**

Plaće dužnosnika prema osnovici iz članaka 1. ove Odluke obračunavat će se za mjesec koji slijedi iza mjeseca u kojem ova Odluka stupa na snagu.

**Članak 5.**

Ova Odluka stupa na snagu osmi dan od dana objave u „Službenim novinama Općine Matulji“.

Klasa:

Ur. broj:

Matulji, 2025. godine

**OPĆINSKO VIJEĆE OPĆINE MATULJI**

**Predsjednica Općinskog vijeća**

**Iva Letina**