**OPĆINA MATULJI**, Matulji, Trg maršala Tita 11, OIB:23730024333, koju zastupa Općinska načelnica Ingrid Debeuc, (u daljnjem tekstu: Vlasnik)

**i**

**KD VODOVOD I KANALIZACIJA d.o.o.,** Rijeka, Dolac 14, OIB 80805858278 (dalje: Društvo), zastupano po Ervinu Mrak, dipl. Ing.građ., OIB 01693770096, direktoru Podružnice Društva br. 004 – KD VODOVOD I KANALIZICIJA d.o.o., Podružnica Liburnijske vode za vodne usluge, temeljem Punomoći direktora Društva Andreja Marochinia, dipl.ing.građ., od 15.05.2025.g. (u daljnjem tekstu: Ovlaštenik prava služnosti)

zaključili su slijedeći

**U G O V O R**

**o osnivanju prava stvarne služnosti**

**Čl. 1.**

(1) Ugovorne strane suglasno utvrđuju:

- da je projekt izgradnje Istarskog ipsilona – A8, dionica: Anđeli – Matulji, faza 2B- dopuna na puni profil autoceste od interesa za Republiku Hrvatsku

- da je društvo Hrvatske Autoceste d.o.o. kao predlagatelj izvlaštenja ovlašteno rješavati imovinsko-pravne odnose na nekretninama u obuhvatu Lokacijske dozvole KLASA:UP/I-350-05/21-01/000176, UR:BROJ:531-06-02-01-01/04-22-0033 od 10.03.2022., pravomoćne dana 06.05.2022. te I. izmjena i dopuna lokacijske dozvole KLASA:UP/I-350-05/22-01/000108, UR:BROJ:531-06-02-02/03-22-0006 od 11.08.2022., pravomoćne dana 20.09.2022. izdane od strane Republike Hrvatske, Ministarstva prostornog uređenja, graditeljstva i državne imovine, radi izgradnje Istarskog ipsilona - A8, dionica: Anđeli-Matulji, faza 2B- dopuna na puni profil autoceste- građenje građevine infrastrukturne namjene prometnog sustava ETAPA IV – prelaganje postojećih instalacija vodovoda i kanalizacije, Faza 1 poddionica 2B2-5 Anđeli - Frančići od km 43+400,00 do km 45+000,00, Vodovodna i kanalizacijska infrastruktura,

* da je za potrebe rješavanja imovinskopravnih odnosa na nekretninama obuhvaćenim planom nepotpunog izvlaštenja, koncesionar Bina Istra d.d. pribavio Elaborat nepotpunog izvlaštenja broj 164-1/2023, izrađen od strane Razmjer d.o.o. Zagreb iz rujna 2023. na temelju i u skladu s naprijed navedenim lokacijskim dozvolama,
* da je temeljem navedenog Elaborata za uspostavu prava služnosti utvrđeno da izgradnju/izmještanje predmetnog objekta treba izvršiti na nekretninama upisanim u zemljišnim knjigama kao Javno dobro u općoj uporabi u vlasništvu Općine Matulji i to: k.č. 773/3 put, ukupne površine 350 m2, upisana u zk.ul. 911 k.o. Mihotići, u površini služnosti 8 m2, te da je u međuvremenu provedena parcelacija te je služnost potrebno osnovati na novoformiranoj k.č. 773/3 put od 307 m2 upisana u zk.ul. 911 k.o. Mihotići,
* da se temeljem čl. 4 Zakona o uređivanju imovinsko-pravnih odnosa u svrhu izgradnje infrastrukturnih građevina (NN 80/11, 144/21) ne plaćaju naknade za stjecanje prava vlasništva, prava služnosti i prava građenja kada to pravo stejču osobe javnog prava, međusobno jedne od drugih, na njihovom zemljištu potrebnom za izgradnju infrastrukturnih građevina.

(2) Temeljem prethodnih utvrđenja ugovorne strane zaključuju ovaj ugovor te svoja prava i obveze reguliraju na način kako je to utvrđeno u slijedećim odredbama ovog ugovora.

**Čl. 2.**

(1) Zaključenjem ovog Ugovora Vlasnik dopušta društvu KD VODOVOD I KANALIZACIJA d.o.o., kao ovlašteniku prava služnosti, osnivanje prava služnosti u svrhu izgradnje Istarskog ipsilona- A8, dionica: Anđeli-Matulji, faza 2B-dopuna na puni profil autoceste- ETAPA IV- prelaganje postojećih instalacija vodovoda i kanalizacije, Faza 1 poddionica 2B2-5 Anđeli-Frančići od km 43+400,00 do km 45+000,00, Vodovodna i kanalizacijska infrastruktura na nekretnini upisanoj kao Javno dobro u općoj uporabi u vlasništvu Općine Matulji, i to:

- kč.br. 773/3 put ukupne površine 307 m2, upisana u zk.ul. 911 u k.o. Mihotići u površini služnosti od 8 m2, nastala cijepanjem osnovne k.č. 773/3 put od 350 m2, k.o. Mihotići (dalje: poslužna nekretnina), a kako je prikazano na Kopiji katastarskog plana koja je sastavni dio Elaborata nepotpunog izvlaštenja broj 164-1/2023, izrađenog od strane Razmjer d.o.o. Zagreb iz rujna 2023, koja je sastavni dio ovog Ugovora.

**Čl. 3.**

(1) Služnost iz čl. 2. ovog Ugovora daje se bez naknade sukladno odredbama čl.4 Zakona o uređivanju imovinsko-pravnih odnosa u svrhu izgradnje infrastrukturnih građevina (NN 80/11, 144/21).

**Čl. 4.**

1. Služnost iz čl. 2. ovog Ugovora se osniva trajno, sve dok na nekretnini iz čl. 2. ovog Ugovora postoji vodovodna i kanalizacijska infrastruktura društva ovdje Ovlaštenika prava služnosti.

**Čl. 5.**

1. Ovlaštenik prava služnosti prilikom izgradnje/izmještanja postojeće vodovodne i kanaliazcijske infrastrukture dužno je pridržavati se svih tehničkih normativa te postupati s dužnom pažnjom kako se ne bi umanjila vrijednost dijelova nekretnina koje nisu obuhvaćeni pravom služnosti.
2. Ovlaštenik prava služnosti obvezuje se da će po okončanju naprijed navedenih radova, zemljište na kojem su izvedeni radovi dovesti u prvobitno stanje- poravnati iskopani teren, prekriti asfaltom ako je prije izvedenih radova površina bila asfaltirana, ukloniti ostatak korištenog materijala i sl. o svom trošku.

(3) Sve eventualne buduće radove koje namjerava izvršiti na poslužnim nekretninama, u svrhu zbog koje je služnost osnovana, Ovlaštenik prava služnosti je dužan Vlasniku prethodno najaviti najkasnije 30 (slovima: trideset) dana prije početka radova, osim u hitnim slučajevima, kada je, zbog sigurnosti osoba i imovine, te radove potrebno izvršiti bez odgode.

**Čl. 6.**

1. Radi osiguravanja nesmetanog korištenja vodovodne i kanaliazcijske infrastrukture uključujući redovito i izvanredno održavanje, kao i popravke istih, Vlasnik nekretnine se obvezuje u svako doba omogućiti nesmetan pristup Ovlašteniku prava služnosti na dijelu nekretnina na kojima je osnovana služnost.
2. U slučaju izvanrednih kvarova i oštećenja na vodovodnoj i kanaliazcijskoj infrastrukturi Ovlaštenik prava služnosti obvezuje se u što kraćem roku otkloniti kvarove/oštećenja.

**Čl. 7.**

(1) Vlasnik dopušta Ovlašteniku prava služnosti da, bez naknadnih odobrenja ili suglasnosti, potpisom ovog Ugovora, ishodi u zemljišnim knjigama uknjižbu prava stvarne služnosti iz članka 2. ovog Ugovora na poslužnoj nekretnini iz čl. 2. ovog Ugovora, vodovodna i kanalizacijska infrastruktura i to u svrhu izgradnje Istarskog ipsilona- A8, dionica: Anđeli-Matulji, faza 2B-dopuna na puni profil autoceste- ETAPA IV- prelaganje postojećih instalacija vodovodne i kanalizacijske infrastrukture, Faza 1 poddionica 2B2-5 Anđeli - Frančići od km 43+400,00 do km 45+000,00, na ime Ovlaštenika prava služnosti - društva KD VODOVOD I KANALIZACIJA d.o.o., Rijeka, Dolac 14, OIB: 80805858278.

**Čl. 8.**

(1) Ugovorne strane se obvezuju da će prava i obveze iz ovog Ugovora u slučaju otuđenja nekretnine iz ovog ugovora, prenijeti na pravne slijednike.

**Čl. 9.**

(1) Sve eventualne sporove, ugovorne strane se obvezuju prvenstveno riješiti mirnim putem, a u suprotnom ugovara se nadležnost stvarno nadležnog suda na čijem području se nalaze poslužne nekretnine.

**Čl. 10.**

(1) Troškove sastava, ovjere i uknjižbe ovog Ugovora u cijelosti snosi Ovlaštenik prava služnosti, odnosno njegova Podružnica Liburnijske vode za vodne usluge.

(2) U znak prihvata prava i obveza, ugovorne strane potpisuju ovaj Ugovor.

(3) Ugovor se sastavlja u dovoljnom broju primjeraka za sve ugovorne strane.

KLASA: 940-04/23-01/0012

URBROJ: 2170-27-02/1-25-6

Matulji, \_\_\_\_\_\_\_\_\_\_\_\_.2025.

|  |  |  |
| --- | --- | --- |
| Za OPĆINU MATULJI  Općinska načelnica: |  | KD VODOVOD I KANALIZACIJA  Zastupano po pun.: |
|  |  |  |
| Ingrid Debeuc |  | Ervino Mrak |